title: Jackie Evancho

text: Evanchon esitettyä ""Ave Marian"" "America's Got Talentissa" Piers Morgan sanoi: " En ole koskaan nähnyt esitystä tässä tai Britannian kilpailussa tai missään muussakaan kykyjenetsintäkilpailussa maailmassa, jossa olisi enemmän potentiaalia kuin Jackie Evancholla. Tämä oli täydellisyyttä. Täydellisyyttä! Christopher Hahn, Pittsburghin oopperan pääjohtaja, kommentoi Evanchon " O mio babbino caro" -esitystä AGT:ssä: "On hyvin epätavallista, että nuorella lapsella on ääni, joka kuulostaa noin täyteläiselle ja kehittyneelle. "" On hyvin epätavallista kuulla nuorta tyttöä, jolla on äänessä tuon tasoista lämpöä ja täyteläisyyttä." Hahn ylisti erityisesti Evanchon fraseerausta. Säveltäjä Tim Janis kommentoi vuonna 2010, että Evancho "muokkaa valitsemastaan klassisesta kappaleesta omanlaisensa ja helposti lähestyttävän...Hänen äänensä on puhdas ja luonnollinen, siinä ei ole puutteita. Ihmisten kertovat voivansa aavistaa hänen piilevät kykynsä, mutta ei, ne ovat jo nyt esillä." Kriitikko Tim Page oli erimieltä ja kirjoitti Evanchon AGT:n " "O mio babbino caro"" -esityksestä, että Evancholla "on monen vuoden työ edessään, ennekuin hänestä tulee minkäänlainen muusikko." Claudia Benack, "Carnegie Mellon Universityn" musiikkiiteatterin apulaisprofessori, sanoi, että Evancholla "on epätavallisen aikuismainen ote esittämiinsä kappaleisiin...Hän kohdistaa laulamisensa säkeen ydinkohtaan ja etääntyy siitä sitten taas, vaistonvaraisesti...Joskus hän hengittää sisään kohdassa, jossa aikuinen ei niin tekisi, mutta tämä johtuu hänen nuoresta iästään ja pienestä koostaan...Hän laulaa terveellä äänellä." Tohtori Clark Rosen, University of Pittsburghin äänikeskuksen johtajan mielestä, Evanchon lahjakkuus on peräisin hänen aivojensa kyvystä koordinoida kehon toimintaa laulamisessa: " Vain hyvin harvat ihmiset ovat riittävuän lahjakkaita luonnostaan tai opiskelunkaan jälkeen tuottamaan tällaista ääntä kuultavaksemme."


title: Jackie Evancho

text: Evanchon konsertin arvostelussa Pittsburghin oopperan kanssa 2011 todettiin, että " hämmästyttävintä oli...hänen musikaalisuutensa...hänen keskittymisensä fraseeraukseen ja hänen musiikkikappaleiden tunteiden ymmärryksensä." Arvostelu ylisti myös "hänen kuuluvaa rintaääntään [ ja ] hänen pää-ääntään, joka yltää puhtaasti korkeimpaankin rekisteriin" ja Janisia myötäillen:" Se, että häntä epäillään on epäreilua...Niin, konsertti osoitti, että Jackie on nuori tyttö, jonka taiteellisuutta tulee arvostaa nyt ilman kiistelyä siitä, mitä hänen tulevaisuuteensa mahtaakaan kuulua." Anthony Walker, Pittsburghin oopperan johtaja, sanoi: "hänellä on hyvin vilpitön tapa laulaa...Hänen äänensä viehättävä laatu sopii siihen. Laulaminen on hyvin yksinkertaista, mutta se tulee sydämestä. Vain harvoin voi kuulla näin nuorta, jolla on näin kaunis ääni." Nakesa Mumbi Moody, joka kirjoittaa "Associated Pressille ja ABC Newsille", kommentoi, että vaikka "Jackien äänessä on nuoruuden leima, se ei kuitenkaan ole lapsenomainen: se on sopraanoääni, joka vaeltelee näppärästi musiikin sävelasteikoilla." NBR:n Bob Boilen kirjoitti: "En yksinkertaisesti uskonut silmiäni ja korviani. Ensimmäisellä kerralla on melkeinpä epäuskottavaa nähdä Jackie Evanchon laulavan." Boilenin mielestä hänen äänensä oli " enemmän kuin kaunis" kun hän esiintyi "typertyneelle yleisölle "NBR Music Officessa". Hän on ilmi selvästi onnellinen tyttö, jolla on hämmästyttävä musikaalinen lahjakkuus." Sun Valleyn konsertin arvostelussa todettiin, että "Evancho toimitti [yleisölleen] puhtaita, riemukkaita ja vilpittömiä säveliä."


title: Jackie Evancho

text: The Los Angeles Times kommentoi heinäkuussa 2012 arvostelussaan "Dream With Me:stä", että "hänen äänensä on kypsynyt paljon kymmenen kuukauden aikana. Mikä saa meidät uskomaan hänen selviytyvän matkastaan lapsitähdestä aikuiseksi esiintyjäksi, on hänen mahtavan tarkka sävelkorvansa, hänen luontainen kykynsä muotoilla fraseeraustaan ja hänen esiintymisensä helppous. Tämä tekee hänen kuuntelemisestaan ilon. Kuitenkin koska hän on vielä lapsi ja me tunnemme myös myötätuntoa oppijaa kohtaan, emme ole huomaavinamme Brightman- käsiä." Arvostelussaan vuoden 2011 Pittsburghin oopperan konsertista "The Pittsburgh Tribune-Reviw" sanoi hänen äänensä olevan " kauniisti vireessä ja hyvin kantava...Evanchon äänentuoton vilpittömyys oli liikuttavaa." "The New York Timesin "kriitikko kirjoitti vuoden 2011 Avery Fisher Hallin konsertista: "konsertin ensimmäisellä puoliskolla neiti Evancho perääntyi usein, mutta illan loppua kohden hän löysi tarkoituksensa ja esitti ""A Time for US"":n ponnekkaasti ja päätti Sarah McLachlanin ""Agel"":n oikealta tuntuvaan kaipaukseen." "The Wall Street Journal "kutsui Evanchon 2011 esitystä "Angel" -laulusta" Tonight Show’ssa" "liikuttavaksi".


title: Jackie Evancho

text: "San Francisco Chroniclen "arvostelu vuoden 2012 konsertista kutsui hänen laulamistaan "vaikuttavaksi tapahtumaksi ja Evanchon tekninen tarkkuus ja valtaisa ala saavat sen vaikuttamaan vielä vähemmän onnenkantamoiselta. Tyttö osaa laulaa." Toisaalta, "jokainen setti kuulosti samalta". Toinen kriitikko kirjoitti, että Evancho "toi esiin kuuluisaa luontevuuttaan ja yhdistämiskykyään, mutta myös taakan olla lapsisopraano, todellinen ilmiö. Ihmiset ovat valmiita maksamaan paljonkin hänen näkemisestään ja orkesterit jonottavat saadakseen hänet näyttämölleen. Mutta ihmiset miettivät kuitenkin, ymmärretäänkö hänen parastaan elämässä; pitäisikö hänen olla kotonaan...syömässä jäätelöä pikemminkin kuin Denverissä. ...Ja kuitenkin kuulijat nousevat yhä uudelleen ylös osoittamaan seisaaltaan suosiotaan, niin kuin hän toivookin." "Naples Daily Newsin "arvostelu kirjoitti: "Hänen luontevuutensa. Hänen kontrollikykynsä. Hänen alansa. ...Hänen äänensä ja hänen esiintymisensä käyttivät loppuun kaikki sanakirjan superlatiivit."


title: Jackie Evancho

text: Vuonna 2013 eräs kriitikko kirjoitti: "Hänen puhtaat ja hyvin muodostetut vokaaliäänteensä koskettivat jokaisen sydäntä konsertissa. Joka vuosi hänen äänensä näyttää kehittyvän paremmaksi ja paremmaksi." "The Atlanta Journal-Constitutionin" arvostelija kutsui Evanchoa "kunnioitusta herättäväksi lahjakkuudeksi" ja "teknisesti virheettömäksi", "Evancholla on enkelin ääni." "The Buffalo Newsin" toimittaja kirjoitti: "tämän kypsän äänen sävyssä, joka lähtee tästä lapsesta, on liikuttavuutta. Hänen korkeat sävelensä ovat ilo."


title: Jackie Evancho

text: Evancho nimettiin "the National League of Junior Cotillionsin" vuoden 2011 kymmenen parhaiten käyttäytyneen henkilön listalle "hänen nuorena esiintyjänä osoittamansa nöyryyden ja kohteliaisuuden" vuoksi. 13. huhtikuuta 2012 hän sai huomionosoituksen "Senator John Heinz History Centerissä "sen 20:nnessä "Annual History Makers Award Dinner-"illallisella yhtenä viidestä "arvostetusta pittsburghilaisesta... jotka tunnistetaan heidän poikkeuksellisesta tuestaan Länsi-Pennsylvanian, kansakunnan ja maailman historian hyväksi." Evancho oli nuorin koskaan näin arvostettu henkilö. "The Kean Quest Talent Search" on jakanut vuodesta 2011 vuotuisen ""The Jackie Evancho Award"" -stipendin kilpailuun osallistuvalle, joka "ilmentää rohkeutta ja päämäärätietoisuutta sekä puskee eteenpäin seuratakseen unelmiaan." Vuosina 2011 ja 2012 "Billboardmagazine" nimesi Evanchon listalleen "21 under 21: Music's Hottest Minors".


title: Elisabeth Risdon

text: Elisabeth Risdon, oik. Elizabeth Evans (26. huhtikuuta 1887 Lontoo, Englanti – 20. joulukuuta 1958 Santa Monica, Kalifornia) oli brittiläinen näyttelijä.


title: Elisabeth Risdon

text: Houkuttelevan nuoruuden kauneutensa ansiosta Risdon näytteli teatterissa yhteiskunnallisia rooleja. Vuosia myöhemmin hän siirtyi teatterin lavoilta varhaisien mykkäelokuvien kautta äänielokuviin.


title: Elisabeth Risdon

text: Yli neljäkymmentä vuotta kestäneen uransa aikana Risdon näytteli sekä elokuvissa, teatterissa että televisiossa. Elisabeth Risdon päätti elokuvauransa vuonna 1952, mutta jatkoi television puolella vuoteen 1956, jolloin 69-vuotias Risdon päätti koko uransa. Hän oli näytellyt yhteensä 142 elokuvassa ja kymmenissä näytelmissä. Hän kuoli siitä kaksi vuotta myöhemmin 1958.


title: Elisabeth Risdon

text: Risdon aloitti näyttelijänuransa Lontoossa ja opiskeli Royal Academy of Dramatic Artissa, jossa hän opettikin myöhemmin. Hän teki Broadway-debyyttinsä vuonna 1912 näytelmässä "Fanny's First Play". Sen jälkeen hän palasi Englantiin, jossa hän näytteli brittiläisissä mykkäelokuvissa. Elokuvadebyyttinsä Risdon teki vuonna 1913 elokuvassa "Bridegrooms Beware".


title: Elisabeth Risdon

text: Pieni, kurvikas ja monipuolinen Risdon oli hyvin suosittu brittiläisissä yleisöissä ja vuonna 1915 Risdon äänestettiin Englannin vuoden suosituimmaksi mykkäelokuvatähdeksi. Hänen tunnettuja mykkäelokuviaan ovat "The Idol of Paris" (1914), "Florence Nightingale" (1915), "The Manxman" (1916) ja "The Mother of Dartmoor" (1917). Vuonna 1916 Risdon meni vihille elokuvaohjaaja George Loane Tuckerin (1872–1921) kanssa ja muutti Yhdysvaltoihin seuraavana vuonna. Vuonna 1918 Risdonista tuli Theatre Guildin jäsen.


title: Elisabeth Risdon

text: Tuckerin kuoleman jälkeen vuonna 1921 Risdon opetti Royal Academy of Dramatic Artissa sekä näytteli koko 1920-luvun ajan vuorotellen Lontoon ja New Yorkin teatterilavoilla. Myöhemmin Risdon meni toisen kerran naimisiin näyttelijä Brandon Evansin (1878–1958) kanssa. Vuosia kestäneen yhteistyön Theatre Guildin kanssa Risdon erosi siitä ja asettui Hollywoodiin vuonna 1934.


title: Elisabeth Risdon

text: Risdonin äänielokuvauran roolit sisälsi enimmäkseen kovatahtoisia matriarkkoja, itsevaltaisia tätejä ja rahvaanomaisia sekä tyylikkäitä äitejä, mutta työhön sisältyi myös kevyitä komedioita. Hänen tunnetuimpiin rooleihin kuuluvat äänielokuvissa "Rikos ja rangaistus" (1935), "Theodora leikkii tulella" (1936), "Varjojen kadut" (1937), "Kuohuva 20-luku" (1939), "Sattuma korjaa satoa" (1942), "Cowboy puhdistaa kaupungin" (1944), "Muna ja minä" (1947), "Isä ja me" (1947) ja Risdonin viimeiseksi jäänyt elokuvarooli "Scaramouche – säilän sankari" (1952).


title: Elisabeth Risdon

text: Vuonna 1950 Risdon aloitti televisiouransa sarjassa "The Bigelow Theatre". Risdon näytteli "The Bigelow Theatren" kahdessa jaksossa: "The Man Who Had Nothing to Lose" (1950) ja "The Other Jessie Grant" (1951). Sen jälkeen hän teki yksittäisiä vierailurooleja sarjoissa "Schlitz Playhouse of Stars" (1953), "The Ford Television Theatre" (1955 ja 1956) ja "Ethel Barrymore Theater" (1956).


title: Elisabeth Risdon

text: Elisabeth Risdon kuoli 71-vuotiaana aivoverenvuotoon 20. joulukuuta vuonna 1958 Santa Monicassa, Kaliforniassa. Hänen ruumiinsa lahjoitettiin lääketiedellisiin tutkimuksiin UCLA Medical Schoolille.


title: Eestiluoto

text: Eestiluoto () on noin 40 hehtaarin kokoinen saari Sipoon vesialueella Suomenlahdella. Saarella on Ilmatieteen laitoksen havaintoasema.


title: Eestiluoto

text: Eestiluoto on ollut puolustusvoimien käytössä ja siellä on vielä tulenjohtotorni. Pääosa saaresta luovutettiin Helsingin kaupungille virkistyskäyttöön vuonna 1974. Saarelle ei ole julkisia liikenneyhteyksiä, mutta pohjois- ja itärannalla on veneenkiinnitysrenkaita. Saarella on rauhoitettuja kenttäorakon ja lehtokielon kasvualueita.


title: Richard Daniel Alarcón Urrutia

text: Richard Daniel Alarcón Urrutia (s. 10. huhtikuuta 1952 Lima) on perulainen roomalaiskatolinen piispa. Hänet vihittiin papiksi 8. joulukuuta 1976 ja nimitettiin Tarman hiippakunnan piispaksi 13. kesäkuuta 2001. Piispaksi vihkiminen seurasi 21. heinäkuuta. Pääkonsekraattorina toimi Luis Abilio Sebastiani Aguirre, jota avustivat Rino Passigato ja Luis Armando Bambarén Gastelumendi.


title: Limehousen asema

text: Limehousen asema on Lontoossa Tower Hamletsin alueella sijaitseva c2c:n operoimien lähijunien ja Docklands Light Railwayn asema. Asema on Lontoon matkakortin maksualueella 2.


title: Limehousen asema

text: Limehousen asema sijaitsee rautatielinjojen haarautumiskohdassa kahdella eri suuntiin erkanevalla viaduktilla. Näistä toisella on lähijunien ja toisella Docklands Light Railwayn raiteet. Rautatieasema on avattu vuonna 1840 nimellä Stepney. Nykyisen nimensä asema sai vuonna 1987, kun DLR:n liikennöinti asemalla alkoi.


title: Limehousen asema

text: Limehousen asemalla pysähtyvät Fenchurch Streetin asemalta Shoeburynessiin, Graysiin ja Southendiin kulkevat junat. Aseman kautta kulkevat DLR-junat puolestaan liikennöivät Lontoon Citystä Bankin ja Tower Gatewayn asemilta Becktonin, Lewishamin ja Woolwich Arsenalin suuntiin.


title: Indrek Hargla

text: Indrek Hargla (salanimi; 12. heinäkuuta 1970) on virolainen kirjailija.


title: Indrek Hargla

text: Harglan laji on tieteiskirjallisuus. Hän on kirjoittanut apteekkari Melchiorista sarjan, jossa on rikoskertomuksia yhdistettynä historiaan.


title: Royal Mail Ship

text: Royal Mail Ship (joskus Steam-ship tai Steamer), nähdään usein lyhennetyssä muodossaan RMS, on laivoissa käytetty lyhenne, jota käyttävät laivat, jotka kantavat postia Yhdistyneen kuningaskunnan valtio-omisteisen postilaitoksen Royal Mailin kanssa tehdyn sopimuksen turvin. Lyhenne on vuodelta 1840. Jokaisella tunnustuksen saaneella laivalla on oikeus käyttää Royal Mailin lippua, kun laiva on liikenteessä, ja pitää Royal Mailin kruunu-logoa laivan merkin yhteydessä.


title: Royal Mail Ship

text:
Tunnusta käyttivät useat laivayhtiöt, mutta yleisimmin se yhdistetään Cunard Lineiin, Royal Mail Linesiin ja Union-Castle Line -yhtiöön, joka piti hallussaan useita korkean luokan postisopimuksia ja joka perinteisesti liitti useiden laivojensa nimen eteen lyhenteen "RMS".
Vaikka aiemmin jotkut laivayhtiöt, erityisesti Royal Mail Lines, kutsuivat kaikkia laivojaan RMS-lyhenteellä, todellisuudessa laiva oli oikeutettu käyttämään lyhennettä vain, kun sillä oli voimassa oleva sopimus. Muulloin se käytti jotain muuta lyhennettä, kuten "SS".


title: Royal Mail Ship

text: Yksi tunnetuimmista lyhennettä käyttäneistä laivoista oli RMS Titanic.


title: Transport for London

text: Transport for London (lyh. TfL) vastaa joukkoliikenteen suunnittelusta ja järjestämisestä Suur-Lontoon alueella Yhdistyneessä kuningaskunnassa.


title: Transport for London

text: Transport for London on perustettu vuonna 2000. Se hallinnoi Lontoon metroa, Overgroundia, Docklands Light Railwayta, bussi- ja raitioliikennettä sekä Thamesin lauttaliikennettä . Joukkoliikenteen lisäksi TFL vastaa myös monista muista liikenteeseen liittyvistä toiminnoista, kuten teiden kunnossapidosta, taksiliikenteen sääntelystä ja ruuhkamaksujärjestelmästä.


title: Mehis Heinsaar

text: Mehis Heinsaar (s. 1. elokuuta 1973) on virolainen prosaisti ja runoilija.


title: Mehis Heinsaar

text: Heinsaarta pidetään oman sukupolvensa kirkkaimpana prosaistina. Vuonna 2001 novellikokoelma "Vanameeste näppaja" sai Betti Alverin palkinnon vuoden parhaana esikoisteoksena. Heinsaaren toinen kirja "Härra Pauli kroonikad" sai vuonna 2002 Viron Kulttuurirahaston proosapalkinnon.


title: Mehis Heinsaar

text: Mehis Heinsaarta on luonnehdittu absurdin huumorin, surrealismin ja maagisen realismin edustajaksi. Tarinoissa ole löydettävissä rationaalista logiikkaa vaan ne noudattavat ihmeiden logiikkaa. Parhaimmillaan hän on pienissä kertomuksissa. Hänen teoksensa "Ebatavaline ja ähvardav loodus" (suom. "Epätavallinen ja uhkaava luonto") kuvituksesta on vastannut virolainen taiteilija Priit Pärn, jonka graafinen kädenjälki sopiikin hyvin Heinsaaren tarinoiden outoon maailmaan, jossa yllättävät muodonmuutokset ovat pikemminkin sääntö kuin poikkeus.


title: Jättiläissiipikotilo

text: Jättiläissiipikotilo ("Lobatus gigas") on suurikokoinen meressä elävä kotilo, jota kerätään ravinnoksi Karibialla.


title: Jättiläissiipikotilo

text: Jättiläissiipikotilo kasvaa noin 30 senttiä pitkäksi ja painaa yli kaksi kiloa. Se kasvaa täysikokoiseksi 3–5 vuodessa, elää tyypillisesti 20–30 ja joskus jopa 40 vuotta.


title: Jättiläissiipikotilo

text: Jättiläissiipikotilo elää Karibianmerellä ja Meksikonlahdella. Sitä tavataan koralliriutoilla, hiekkapohjalla ja meriruhoniityillä, mutta ei yleensä syvemmällä kuin 20 metrin syvyydessä.


title: Doris Kareva

text: Doris Kareva (28. marraskuuta 1958 Tallinna, Viro) on virolainen runoilija.


title: Marco Aurelio Soto

text: Marco Aurelio Soto (13. marraskuuta 1846 Tegucigalpa, Honduras – 25. helmikuuta 1908 Pariisi, Ranska) oli hondurasilainen poliitikko, joka oli maan presidenttinä 1876–1883.


title: Marco Aurelio Soto

text: Soto syntyi Tegucigalpassa 1846. Hän muutti perheensä kanssa Guatemalaan 1857. Hän valmistui San Carlos de Guatemalan yliopistosta ja oli lakimiehenä vuodesta 1867. Soto aloitti poliittisen uransa Guatemalassa Miguel Garcia Granadosin hallinnossa 1870-luvun alussa ja oli edelleen Guatemalan hallinnossa Justo Rufino Barriosin aikana.


title: Marco Aurelio Soto

text: Hondurasin presidentti José María Medina joutui eroamaan 1876 Guatemalan painostuksesa. Medina nimesi 27. elokuuta Soton seuraajakseen, väliaikaiseksi presidentiksi. Virallisesti Soto valittiin presidintiksi 30. toukokuuta 1877. Toiselle kaudelle Soto valittiin helmikuussa 1881. Soton aikana Hondurasissa toteutettiin monia taloudellisia, koulutuksellisia ja hallinnollisia uudistuksia. Soto siirsi maan pääkaupungin Tegucigalpaan, ja hänen aikanaan perustetiin muun muassa Hondurasin kansalliskirjasto ja -arkisto sekä posti- ja rahalaitos.


title: Marco Aurelio Soto

text: Soto oli presidenttinä Guatemalan Barriosin tuella. Hän menetti kuitenkin tukensa 1883 ja joutui eroamaan. Hondurasin kansalliskongressi hyväksyi Soton eronpyynnön lokakuussa. Valta oli ollut jo toukokuusta Enrique Gutiérrez Lozanon johtamalla ministerineuvostolla, kun Soto oli lähtenyt Yhdysvaltoihin. Hän asettui asumaan Pariisin, mutta pyrki uudestaan politiikkaan vuoden 1902 vaaleissa. Soto jäi äänestyksessä kolmanneksi Manuel Bonillan ja Juan Ángel Ariasin jälkeen kolmanneksi. Soto vetäytyi tämän jälkeen lopullisesti politiikasta ja palasi Pariisiin, missä kuoli 1908.


title: Ammunnan Suomen-mestaruuskilpailut 1908

text: Ammunnan Suomen-mestaruudesta kilpailtiin toisen kerran Tampereella 7. - 8. kesäkuuta 1908. Kilpailuissa ammuttiin useita erikoikilpailuja, mutta Suomen mestaruus ratkaistiin 300 metrin matkalta pystyasennosta ammutulla kilpailulla.


title: Phan Thị Hà Thanh

text: Phan Thị Hà Thanh (s. 16. lokakuuta 1991 Hải Phòng) on vietnamilainen telinevoimistelija.


title: Phan Thị Hà Thanh

text: Phan saavutti Tokion MM-kilpailuissa 2011 pronssia hyppykilpailussa pistein14,666. Se oli Vietnamin ensimmäinen mitali telinevoimistelun MM-kilpailuissa. Lontoon olympialaisissa 2012 hän sijoittui hypyssä 12:nneksi, Antwerpenin MM-kilpailuissa 2013 kuudenneksi ja Nanningin MM-kilpailuissa 2014 kahdeksanneksi. Maailmancupin kilpailussa Portossa 2010 hän sijoittui toiseksi hypyssä ja eritasonojapuilla.


title: Ammunnan Suomen-mestaruuskilpailut 1907

text: Ammunnan Suomen-mestaruudesta kilpailtiin ensimmäisen kerran Hämeenlinnassa 11.–12. toukokuuta 1907. Mestaruuskilpailu oli kolmiosainen: ensiksi ammuttiin 100 metrin matkalta ja vähintään tuloksen 330 viidellätoista laukauksella saavuttaneet ylsivät toiseen luokkaan ja olivat oikeutettuja jatkamaan kilpailua 150 metrin matkalta. Tässä toisessa osassa oli karsintarajana 300 cm ja sen saavuttaneet yhdeksän ampujaa noteerattiin 1. luokkaan ja nämä jatkoivat kilpailua Suomen mestaruudesta, nyt 300 metrin matkalta.


title: Ruostehappomarja

text: Ruostehappomarja ("Berberis vulgaris") on happomarjakasveihin kuuluva, keltakukkainen ja piikikäs pensas. Lajia tavataan Euroopassa laajasti Pohjoismaiden eteläosia myöten sekä ihmisen levittämänä myös Pohjois-Amerikassa. Se on vanha hyötykasvi, jota on käytetty niin rohdoksi, ruoaksi kuin koristepensaanakin.


title: Ruostehappomarja

text: Ruostehappomarja kasvaa piikikkääksi, pystyksi ja 1–2 metriä korkeaksi pensaaksi. Edellisen kesän kasvaimen kuori on harmaa, kuluvan kesän kasvainranka on kalju. Lehdet ovat oksissa kierteisesti. Lehtilapa on 2–3 cm pitkä, soikea, suippotyvinen, nirhalaitainen ja alta tiheään korko- ja verkkosuoninen. Haaroissa sijaitsevat oralehdet ovat kolmepiikkisiä. Kukinto on riippuva, 10–30-kukkainen pitkä terttu. Keltaiset kukat ovat kaksineuvoisia. Kehälehtiä on yhdeksän kappaletta, joista sisimmät kuusi ovat terälehtimäisiä. Mesilehtiä ja heteitä on tavallisesti kuusi kappaletta, emejä on yksi. Ruostehappomarja kukkii touko–kesäkuussa, Suomessa kesä-heinäkuussa. Sen happamat marjat ovat punaisia, pitkulaisia ja kaksisiemenisiä.


title: Ruostehappomarja

text: Ruostehappomarjaa kasvaa suurimmassa osassa Eurooppaa. Sen levinneisyysalue ulottuu Pyreneiden niemimaalta Britteinsaarille, Fennoskandian keskiosiin, Baltiaan, Länsi-Venäjälle, Ukrainaan ja Kaukasuksen alueelle. Lisäksi se on levinnyt myös Turkkiin ja Iraniin. Laji on levinnyt ihmisen mukana myös Pohjois-Amerikan keski- ja itäosiin. Pohjoismaissa, varsinkin eteläosissa, ruostehappomarja on melko yleinen etenkin rannikonläheisillä seuduilla kasvava vanha tulokaslaji. Suomessa ruostehappomarjaa tavataan paikoitellen luonnonvaraisena vakiintuneena uustulokkaana Etelä- ja Itä-Suomessa.


title: Ruostehappomarja

text: Ruostehappomarjalle tyypillisiä kasvupaikkoja ovat kuivat, aurinkoiset mäet ja metsänreunat, pensaikot ja valoisat metsät. Laji on Suomessa vanha viljelykasvi, joka esiintyy luonnossa viljelyjäänteenä ja -karkulaisena. Pohjoismaissa se suosii jonkin verran kalkkipitoisia kasvupaikkoja.


title: Ruostehappomarja

text: Ruostehappomarja on vanha ruoka- ja rohdoskasvi, jota käytettiin muun muassa maksa- ja sappitauteihin sekä keripukin torjumiseen ennen sitrushedelmien tuloa Pohjois-Eurooppaan. Kypsiä marjoja lukuun ottamatta koko kasvi, erityisesti juuret, ovat myrkyllisiä. Runsaasti C-vitamiinia sisältävät marjat ovat hapokkaita, ja niistä tehtyä mehua on käytetty myös etikan korvikeena. Marjojen korkean pektiinipitoisuuden vuoksi ne soveltuvat hyvin hyytelöiden raaka-aineeksi.


title: Ruostehappomarja

text: Kasvin kuoresta on valmistettu keltaista väriä kankaiden värjäämiseen, ja puutavaraa on käytetty vanerointiin.


title: Ruostehappomarja

text: Useiden muiden happomarjalajien tapaan myös ruostehappomarjaa on pitkään käytetty vapaasti kasvavana koristepensaana tai aitakasvina. Suomessa se menestyy viljeltynä mainiosti Oulun korkeudella saakka. Kasvista on jalostettu useita viljelylajikkeita, muun muassa 'Atropurpurea' eli verihappomarja, jonka lehtilavat ovat tummanpunavihreitä. Koska ruostehappomarja ja sen lajikkeet voivat toimia viljaa vahingoittavan mustaruosteen väli-isäntinä, niiden viljely myyntiä varten on Suomessa ja Ahvenanmaalla kielletty lailla vuodesta 1986 alkaen.


title: William A. Niskanen

text: William ”Bill” Arthur Niskanen (13. maaliskuuta 1933 Bend, Oregon – 26. lokakuuta 2011 Washington ) oli yhdysvaltalainen taloustieteilijä. Niskanen tuli tunnetuksi Ronald Reaganin talousneuvonantajien neuvoston (Council of Economic Advisers) jäsenenä ja vt. puheenjohtajana. Presidentinhallinnon tehtävien jälkeen hän toimi libertaarin Cato-instituutin puheenjohtajana vuosina 1985–2008.


title: William A. Niskanen

text: William Arthur Niskanen Jr. syntyi Bendin kaupungissa Oregonissa, jossa Niskasen syntymän aikoihin 1930-luvun alussa oli ensimmäisen ja toisen polven suomalaisia yhteensä yli 12 000. Innokkaana laulajana tunnettu Niskanen esitti vanhemmiten myös suomalaisia lauluja. Hän oli suosittu vieras Suomen Washingtonin-suurlähetystössä.


title: William A. Niskanen

text: William Niskasen isä oli William ”Bill” Niskanen vanhempi, joka oli Pacific Trailways -linja-autoyhtiön pääjohtaja sekä yksi sen omistajista ja perustajista.


title: William A. Niskanen

text: William A. Niskanen kuoli sydänkohtaukseen 26. lokakuuta 2011 kotonaan Washington D.C:ssa. Hän oli naimisissa Kathryn Washburnin kanssa, ja heillä on kolme tytärtä, Lia Niskanen, Pamela Niskanen ja Jaime Brunetti.


title: William A. Niskanen

text: Lukionsa William Niskanen kävi Bend High Schoolissa, jonka jälkeen hän suoritti 1954 Bachelor of Arts -tutkinnon Harvardin yliopistossa. Vuonna 1955 hän valmistui taloustieteen maisteriksi Chicagon yliopistosta, jossa hän opiskeli Milton Friedmanin ja muiden Chicagon koulukuntaan kuuluneiden taloustieteilijöiden ohjauksessa taloustiedettä, yhteiskuntapolitiikkaa ja oikeustiedettä. Vuonna 1962 hän valmistui Chicagon yliopistosta taloustieteen tohtoriksi väitöskirjallaan "The demand for alcoholic beverages" ("Alkoholijuomien kysyntä").


title: William A. Niskanen

text: Uransa alkuvaiheessa Niskanen oli kiinnostunut lähinnä maanpuolustusjärjestelmien analyysistä. Vuonna 1957 hän aloitti sotilasstrategiaan keskittyneessä RAND Corporation -ajatushautomossa puolustusanalyytikkona. Yhdysvaltain ja Neuvostoliiton välinen teknologinen kilpavarustelu oli onnistuneen Sputnik-hankkeen myötä kiihtynyt. Niskaselle annettiin vaihtoehdoiksi opetella venäjää tai parantaa matematiikan taitojaan. Kokeiltuaan venäjän opiskelua Niskanen palasi matematiikan pariin ja päätyi kehittelemään 400 yhtälön lineaarisen ohjelmointimallin ilmavoimien kuljetusjärjestelmälle. Niskasen ohjelmoija William Sharpe sai myöhemmin taloustieteen Nobel-palkinnon yhdessä RAND-kollega Harry Markowitzin kanssa.


title: William A. Niskanen

text: Kun John F. Kennedy tuli presidentiksi ja Robert McNamara puolustusministeriksi, Niskanen päätyi monien muiden RAND-tutkijoiden kanssa Washingtoniin. Niskasesta tehtiin puolustusministeriön ekonomisti apulaispuolustusministerinä toimineen taloustieteilijän Alain Enthovenin alaisuuteen. Lisäksi Niskanen toimi puolustusministeriön erityistutkimuksen osaston johtajana. Vuonna 1964 Niskasesta tehtiin Institute for Defence Analyses ohjelma-analyysin jaoston päällikkö. Uudessa tehtävässään hän muun muassa kehitti systeemianalyysin peruskurssin upseereille, joita hän myös opetti. Puolustusministeriön aikoina Niskanen pettyi pahasti maansa hallintoon ja väitti sen hallinnon säännöllisesti valehdelleen kansalle. Muutenkin vahvaan valtiovallan ohjaukseen uskonut 1960–luvun Washington ei ollut klassisen liberaalille Niskaselle mikään unelmapaikka.


title: William A. Niskanen

text: Vuonna 1972 Niskasesta tuli presidentin viittoittamaa talouspolitiikkaa kontrolloivan presidentinkanslian alaisen budjettitoimiston (Office of Management and Budget) apulaisjohtaja, mutta hän ei viihtynyt tässä tehtävässä kauan petyttyään Nixonin talouspolitiikkaan. Vuonna 1972 hän oli perustamassa Kalifornian yliopiston Berkeleyn kampukselle hallintotieteellistä tiedekuntaa ("Berkeley’s Graduate School of Public Policy") ja hänestä tuli yliopiston taloustieteen professori.


title: William A. Niskanen

text: Vuonna 1971 Niskanen julkaisi pääteoksensa "Bureaucracy and Representative Government", jota hän tosin itse piti ”yliarvostettuna”. Teoksen myötä Niskanen oli luomassa byrokratiaa julkisen valintateorian kautta tutkivaa tutkimussuuntausta. Niskanen kritisoi teoksessaan byrokraattien suunnittelemaa tarjontaa ja tuotantoa. Hän kehitti ensimmäisen pohjateorian kuvaamaan byrokratian toimintaa edustuksellisen demokratian puitteissa. Niskanen tuli siihen tulokseen, etteivät äänestäjät, poliitikot ja byrokraatit tiedä palveluntarjonnan todellisia kustannuksia. Virkamiesten etujen mukaista on tehdä julkista sektoria paisuttavia esityksiä ja ylipäätään pöhöttää virastojensa budjettia. Byrokratia (erityisesti virastot) pyrkii siis kasvattamaan itse itseään ja omia menojaan. Tästä syystä Niskanen päätyi ehdottamaan ratkaisuksi julkisen sektorin kilpailun ja yksityisten palveluntarjoajien lisäämistä.


title: William A. Niskanen

text: Vuoden 1971 teoksen myötä Niskanen tuli tunnetuksi vapaata markkinataloutta kannattavissa piireissä. Syksyllä 1972 markkinaliberaalit ryhmittyivät Kalifornian silloista kuvernööriä Ronald Reaganin tukevaksi “California Revenue Control and Tax Reduction Task Force” -työryhmäksi, joka oli ensimmäinen varhainen ajatushautamo ennen esimerkiksi Cato-instituuttia ja Heritage Foundationia. Milton Friedman, Jim Buchanan ja muut pyysivät Lev Uhleria ottamaan tuolloin Berkeleyssä Kalifornian yliopistossa hallintotieteitä opettaneen Niskasen mukaan toimintaan. Vuonna 1975 Niskanen siirtyi yliopistosta Dearborniin Michiganiin Ford Motorsin pääekonomistiksi jaksaen samalla osallistua myös julkiseen keskusteluun. Hän muun muassa onnistui järjestämään Kaliforniassa vuonna 1973 tehdyn aloitteen Michiganissa marraskuussa 1978 hyväksytyksi "Headlee Amendment"iksi ("Headlee-lisäys"), joka rajoitti verovarojen käyttöä. Tuohon aikaan Niskanen puhui muutenkin verotuksen keventämisen ja menojen rajoittamisaloitteiden puolesta sekä kirjoitti esseitä ja artikkeleita byrokratiasta, poliitikoista ja julkisista menoista.


title: William A. Niskanen

text: Vuonna 1980 Niskanen joutui eroamaan palveluksestaan Fordilta, kun hän ei voinut hyväksyä yrityksen ajamia tuontitariffeja kilpaileville japanilaisautoille. Kuten Wall Street Journal myöhemmin kirjoitti, Fordin johto ei halunnut kuunnella vakaumuksellisesti vapaata kilpailua kannattaneen Niskasen saarnoja protektionismin turmiollisuudesta.


title: William A. Niskanen

text: Fordin jälkeen Niskanen siirtyi vuosiksi 1981–1985 presidentti Reaganin talouspoliittisten neuvonantajien joukkoon, ja nousi yhdeksi tärkeimmistä reaganilaisen talouspolitiikan ("Reaganomics") arkkitehdeista. Niskanen kuitenkin pettyi Valkoisen talon toimintakulttuuriin ja myös Reaganin politiikkaan. Hän ylisti Reaganin visioita ja karismaa, mutta pettyi kuitenkin tämän kyvyttömyyteen vähentää hallinnon ja liittovaltion menoja.


title: William A. Niskanen

text: Vuonna 1983 Niskanen vieraili Suomessa Berner Oy:n satavuotisjuhlaseminaarissa, jossa hän puhui yrittäjyyden merkityksestä kansantaloudessa. Niskasen lisäksi tilaisuudessa luennoivat Kikkoman-yhtiön toimitusjohtaja Yuzaburo Mogi ja kansantaloustieteen professori Björn Wahlroos.


title: Stratfordin asema

text: Stratfordin asema on suuri kauko- ja lähijunaliikenteen sekä Lontoon metron, London Overgroundin ja Docklands Light Railwayn vaihtoasema Itä-Lontoossa Yhdistyneessä kuningaskunnassa. Asemasta käytetään toisinaan nimiä Stratford (London) ja Stratford Regional, jotta asemaa ei sekoitettaisi Stratford-upon-Avonin rautatieaseman ja läheisen Stratford Internationalin aseman kanssa. Asema on avattu vuonna 1840 ja se sijaitsee Lontoon matkakortin maksualueella 3. Asema on kesäolympialaisten 2012 kisapuiston merkittävin yhteysasema. Sen vieressä sijaitsee myös suuri Westfield Stratford Cityn kauppakeskus.


title: Stratfordin asema

text: Asemalla on laitureita kahdessa tasossa. Ylätason laiturit on numeroitu numeroilla 1–12 ja alatason laiturit numeroilla 13–16, mutta välissä on myös kirjaintunnuksellisia laitureita. Käytössä olevia laituriraiteita on yhteensä 19, jotka ovat kaikki sähköistettyjä.


title: Stratfordin asema

text: Asemalla on Lontoon metron lyhimmät, 4,1 metrin pituiset liukuportaat.


title: Stratfordin asema

text: Stratfordin asemalta liikennöivät junaoperaattorit ja junien määränpät:


title: Islands (Kajagoogoon albumi)

text: Islands on englantilaisen Kajagoogoo-yhtyeen toinen albumi. LP julkaistiin 1984. Singleinä julkaistiin kappaleet ”Big Apple”, ”The Lion’s Mouth” ja ”Turn Your Back on Me”. Yhdysvalloissa albumi julkaistiin nimellä "Second Play" ja sen kansitaide poikkeaa alkuperäisestä julkaisusta.


title: Islands (Kajagoogoon albumi)

text: ”Big Apple” oli ensimmäinen levytys, jolla basisti Nick Beggs on laulajana erotetun Limahlin sijaan. Se oli julkaistu singlenä 1983. Kappaleessa on vieraileva puhallinsektio, joka on mukana albumin useilla kappaleilla. Yhtye pyrki laajentamaan musiikillista ilmaisua ja erityisesti lauluissa ”Melting the Ice Away” ja ”On a Plane” on kuultavissa jazz-vaikutteita. Yhtyeen itsensä soitinvalikoima on monipuolisempi kuin "White Feathers" -esikoisalbumilla.


title: Islands (Kajagoogoon albumi)

text:
Kaikki kappaleet säveltänyt Kajagoogoo sekä sanoittanut Nick Beggs
Äänityksiä tehtiin viidessä studiossa, mm. Manor-studiolla. Masterointi tehtiin Abbey Road-studiolla.


title: Intian väestö

text: Intian väestöllä tarkoitetaan kaikkia Intian tasavallan alueella asuvia ihmisiä. Maassa suoritetaan virallinen väestönlaskenta 10 vuoden välein. Viimeisimmässä väestölaskennassa, vuosina 2010−2011 kaikki yli 15-vuotiaat intialaiset valokuvattiin ja heiltä otettiin sormenjäljet uutta kansallista väestörekisteriä varten. Väestönlaskennan tuloksena todettiin, että Intian väkiluku oli ylittänyt 1,2 miljardin ihmisen rajan, mikä vastasi noin 17 prosenttia maailman väkiluvusta. Valtion väkiluku oli kymmenessä vuodessa, 2001–2011, kasvanut 17,6 prosenttia eli noin 181 miljoonan ihmisen verran, vaikkakin syntyvyys oli laskenut hieman.


title: Intian väestö

text: Heinäkuussa 2013 CIA arvioi Intian väkiluvuksi arvioitiin 1 220 800 359 ihmistä, mikä on maailman toiseksi suurin väkiluku Kiinan jälkeen. Intian väkiluvun on ennustettu ohittavan Kiinan väkiluvun vuonna 2025 johtuen maan suuremmasta lapsiluvusta.


title: Intian väestö

text: Yli 50 % Intian asukkaista on alle 25-vuotiaita, ja vain 5,7 % on yli 65-vuotiaita. Maan huoltosuhde on siis hyvä. Intian väestön keski-ikä on 27,4 vuotta ja eliniänodote noin 67 vuotta.


title: Intian väestö

text: Intiassa asuu yli 100 miljoonaa alkuperäiskansoihin kuuluvaa ihmistä.


title: Intian väestö

text: Tämä osio sisältää tilastoja Intian väestöstä. Tilastot vastaavat The World Factbookin heinäkuun 2013 arvioita.


title: Intian väestö

text: Vuoden 2001 väestönlaskennan tulosten mukaan Intiassa on 35 yli miljoonan asukkaan kaupunkia. Intian suurimmat kaupungit (metropolialueet) olivat seuraavat:


Intian väestö


title: Intian väestö

text: Ethnologue-kirjan mukaan Intiassa puhutaan 447 eri kieltä, joista Intian perustuslaissa tunnustetaan 22. Kaikista laajimmalle levinnein ja puhutuin kieli on hindi, mutta poliittisesti ja taloudellisesti tärkein kieli on englanti, jota käytetään hallituksen työkielenä yhdessä hindin kanssa. Hindin lisäksi muita merkittäviä kieliä ovat bengali, telugu, marathi, tamili ja urdu.


title: Intian väestö

text: Vuoden 2011 väestönlaskennassa 74 % intialaisista oli lukutaitoisia. Prosenttiosuus on kasvanut edellisestä väestönlaskennasta, jossa se oli 65 %.


title: Intian väestö

text: Intialla ei ole virallista valtionuskontoa. Valtion pääuskonto on hindulaisuus, jota kannattaa noin 80 % valtion asukkaista. Suurin osa maailman hinduista asuu Intiassa. Myös islamilla on maassa merkittävä määrä kannattajia, ja Intiassa asuukin enemmän muslimeita kuin naapurimaa Pakistanissa.


title: Intian väestö

text: Intiassa, erityisesti Goan alueella, on myös kristitty vähemmistö. Goassa uskonnon levinneisyys johtuu siitä, että alue oli ennen portugalilaisten vallassa. Punjabin osavaltiossa puolestaan sikhiläisyys on valtauskonto. Intiassa on myös merkittäviä määriä buddhalaisia ja jainilaisia, mutta prosentuaalisesti kummankaan uskonnon osuus maan väestöstä ei ylitä prosenttia.


title: Intian väestö

text: Vuonna 2004 Intian kongressipuolue sai enemmistön vaaleissa ja uusi pääministeri Manmohan Singhistä tuli Intian ensimmäinen sikhi-pääministeri. Hän pitää rauhanomaisen yhteistyön rakentamista eri uskontoryhmien välille yhtenä hallituksensa tärkeimmistä haasteista.


title: Intian väestö

text:
Vuoden 2001 väestönlaskennan tuloksissa intialaisten uskonnot jakaantuivat seuraavasti:
Intian väkiluvun on ennustettu ohittavan Kiinan väkiluvun vuonna 2025 tehden Intian väestöstä maailman suurimman. Tällöin Intiassa asuisi noin 1,396 miljardia ihmistä. Suurin syy tähän on maan korkea syntyvyys: keskimääräisessä intialaisessa perheessä on 2,7 lasta, mutta kiinalaisessa vain 1,5. Yhdistyneiden kansakuntien arviossa ohitus tapahtuisi hieman myöhemmin, vuonna 2030, jolloin Intian väkiluku olisi 1,34 miljardia ihmistä.


title: Intian väestö

text: Intian tulevaisuuden haasteisiin kuuluu muun muassa se, että tyttölapset selviytyvät elossa syntymäänsä asti halutumpia poikalapsia harvemmin. Ongelmaan on yritetty etsiä ratkaisua muun muassa kieltämällä lääkäreitä lailla paljastamasta vauvan sukupuolta ennen synnytystä. Vuoden 2011 väestönlaskennassa Intiassa asui vain 940 naista jokaista 1000 miestä kohti.


title: Viestinnällä vallankumoukseen

text: Viestinnällä vallankumoukseen: ”Demokraattisen toimittajakoulutuksen” aika 1960-luvulta 1980-luvulle on Esko Salmisen vuonna 2004 ilmestynyt kirja.


title: White Hart Lanen rautatieasema

text: White Hart Lanen rautatieasema on London Overgroundin asema Tottenhamin kaupunginosassa Pohjois-Lontoossa. Asema on Lontoon matkakortin maksualueella 3.


title: White Hart Lanen rautatieasema

text: Asemalta on muutaman minuutin kävelymatka Tottenham Hotspurin stadionille White Hart Lanelle. Ottelupäivinä asemalle järjestetään lisäliikennettä. Aseman lähellä sijaitsee myös Brucen klaanin kartano Bruce Castle.


title: Schlemmin kanava

text: Schlemmin kanava on reitti, jota pitkin silmän kammioneste poistuu laskimoon. Se sijaitsee etukammion kulmassa trabekkelivyöhykkeessä. Kanava on nimetty saksalaisen anatomin Friedrich Schlemmin mukaan.


title: Schlemmin kanava

text: Avokulmaglaukoomassa Schlemmin kanava on tukkeutunut, minkä vuoksi kammioneste ei poistu normaalisti ja silmään kertyy painetta.


title: Diffraktiotiede

text: Diffraktiotiede tutkii valon etenemistä.


title: Joseph Avenol

text: Joseph Louis Anne Avenol (9. kesäkuuta 1879 Melle, Ranska – 2. syyskuuta 1952 Duillier, Sveitsi) oli ranskalainen poliitikko ja diplomaatti. Hän oli Kansainliiton pääsihteeri vuosina 1933–1940.


title: Joseph Avenol

text: Avenol syntyi katoliseen perheeseen Melleen, lähelle Poitiersia.


title: Joseph Avenol

text: Avenol työskenteli Ranskan talousministeriössä hallintoviranomaisena valmistuttuaan Poitiersin yliopistosta. Hän toimi Eric Drummondin avustajana ennen astumistaan tämän paikalle Kansainliiton pääsihteeriksi.


title: Stansted Express

text: Stansted Express on National Express East Anglian liikennöimä suora junayhteys Stanstedin lentoaseman ja Lontoon Liverpool Streetin rautatieaseman välillä Yhdistyneessä kuningaskunnassa. Junayhteys käyttää West Anglia Main Line -rataosan raiteita.


title: Stansted Express

text: Junia liikennöidään 15 minuutin vuorovälillä, ja matka-aika vaihtelee 45 minuutista noin tuntiin riippuen matkustusajankohdasta. Junat pysähtyvät Tottenham Halen, Bishop's Stortfordin, Harlow Townin ja ruuhka-aikaan myös Stansted Mountfitchetinin asemilla. Tottenham Halen asemalta on vaihtoyhteys Lontoon metron Victoria Linelle. Yksittäinen junavuoro ei kuitenkaan pysähdy jokaisella väliasemalla.


title: Lea (joki)

text: Lea (myös Lee) on 68 kilometriä pitkä Thamesin sivujoki Yhdistyneessä kuningaskunnassa. Se saa alkunsa Leagravesta Lutonin liepeiltä ja laskee Thamesiin Itä-Lontoossa. Joen loppuosa ennen Thamesia tunnetaan nimellä Bow Creek. Lea-joen muodostama laakso oli pitkään merkittävä Lontoon alueen teollisuuden keskittymä. Lea-joesta 1600-luvulla erotettua keinotekoista New River -sivujokea on käytetty puhtaan juomaveden tuottamiseksi Lontoon asukkaille. Nykyisin jokea ympäröi Lee Valley Park -puisto ja se virtaa myös kesäolympialaisten 2012 kisapuiston läpi.


title: Friedrich Schlemm

text: Friedrich Schlemm (11. joulukuuta 1795 – 27. toukokuuta 1858) oli saksalainen anatomi, joka toimi professorina Berliinin yliopistossa.


title: Friedrich Schlemm

text: Schlemm syntyi Salzgitterissä. Koska hänen perheellään ei ollut varaa korkeakoulutukseen, hän meni oppipojaksi kirurgille Braunschweigiin. Tämä antoi hänelle mahdollisuuden opiskella anatomiaa ja kirurgiaa paikallisessa Anatomico-Surgical-instituutissa. Vuonna 1821 hän sai lääketieteen tohtorin arvon Berliinin yliopistosta, ja hänestä tuli prosektori vuonna 1823. Vuonna 1829 hänestä tuli ”ylimääräinen professori” anatomiassa ja hän saavutti professuurin arvon vuonna 1833.


title: Friedrich Schlemm

text: Silmässä sijaitsevat Schlemmin kanavat on nimetty Friedrich Schlemmin mukaan.


title: Cássio Gabus Mendes

text: Cássio Gabus Mendes (s. 29. elokuuta 1961 São Paulo) on brasilialainen näyttelijä. Hän on kirjailija Cassiano Gabus Mendesin poika ja näyttelijä Tato Gabus Mendesin veli.


title: Cássio Gabus Mendes

text: Hän on naimisissa entisen näyttelijän Lídia Brondin kanssa.


title: Tom Rachman

text: Tom Rachman (s. 1974 Lontoo, Britannia) on brittiläis-kanadalainen kirjailija.


title: Tom Rachman

text: Rachman vietti lapsuutensa Vancouverissa. Hän on opiskellut elokuva-alaa Toronton yliopistossa ja suorittanut journalismin maisterin tutkinnon Columbian yliopistossa. Hän on työskennellyt uutistoimisto Associated Pressllä ja International Herald Tribunen Pariisin-toimituksessa. Hän asuu Lontoossa, ja hänellä on tekeillä toinen romaani. Hänen veljensä on Financial Timesin kolumnisti Gideon Rachman.


title: Tom Rachman

text: Rachmanin esikoisromaani "Keskeneräiset" kertoo Roomassa ilmestyvän, 1950-luvulla perustetun englanninkielisen sanomalehden työntekijöistä. Kunkin luvun kertoja on eri henkilö.


title: Tom Rachman

text: Teoksen "The Italian Teacher" päähenkilö on maineikkaan taiteilijan poika Charles, joka palvoo isäänsä ja janoaa tämän huomiota. Taidemaailman keskipisteenä säteilevä isä ei kuitenkaan juuri ehdi kiinnittää huomiota poikaansa. Poika haaveilee taiteilijanurasta, mutta isä murskaa haaveet: “Pakko sanoa poika, ettet sinä ole taiteilija. Eikä sinusta koskaan tulekaan.”


title: Two for the Show

text: Two for the Show on yhdysvaltalaisen Kansas-yhtyeen ensimmäinen, vuonna 1978 julkaistu livealbumi. Äänitykset ovat peräisin Kansasin kolmelta konserttikiertueelta vuosina 1977 ja 1978. Konsertit äänitti Davie Moire apunaan Brad Aaron. Albumin julkaisi alun perin Kirshner-yhtiö.


title: Two for the Show

text: Kansikuvan on ideoinut Kansas perustuen Norman Rockwellin maalaukseen "The Charwomen", joka on ollut Saturday Evening Postin kannessa 6. huhtikuuta 1946.


title: Two for the Show

text: Taiteellisesta johdosta ja suunnittelusta on vastannut Tom Drennon Design, valokuvista Raúl Vega, kuvituksesta Jim Barrett ja tilannevalokuvista Terry Ehart, Neal Preston sekä Darryl Pitt/Andy Freeberg-Encore.


title: Two for the Show

text: Albumi on omistettu Texasin El Pasosta kotoisin olevalle John Hoffertille, joka sokeutui 14-vuotiaana autokolarissa 14. elokuuta 1978 ollessaan palaamassa Kansasin konsertista.


title: Two for the Show

text: Kaikki kappaleet ovat Kansas-yhtyeen jäsenten tekemiä. Julkaisija on Don Kirshner Music Inc.


title: Two for the Show

text: Alkuperäisen LP-levyn kappale ”Closet Chronicles” ei ole mukana CD-levyllä teknisistä syistä.


title: Two for the Show

text: Kansas


title: Two for the Show

text: Kiertuehenkilöstö


title: Two for the Show

text: Ääni ja valot


title: Two for the Show

text: Soitinvalmistajat


title: Somewhere to Elsewhere

text: Somewhere to Elsewhere on yhdysvaltalaisen Kansas-yhtyeen studioalbumi vuodelta 2000. Levyn julkaisi Magna Carta -levy-yhtiö, ja tuotti yhtyeen jäsenet Kerry Livgren, Phil Ehart ja Richard Williams.


title: Somewhere to Elsewhere

text: Euroopan markkinoille CD-levyjä on valmistanut Saksassa Hyper Records.


title: 4954 Eric

text: 4954 Eric on pikkuplaneetta, joka kuuluu Maan lähelle tuleviin Amor-tyypin asteroideihin. Sen löysi B. Roman vuonna 1990. Pikkuplaneetan sai nimensä löytäjänsä pojan, Eric Dale Romanin mukaan, mutta nimi viittaa myös esim. moniin skandinavisiin kuninkaallisiin. Ennen kuin tämä asteroidi sai oikean nimensä, se tunnettiin vain tunnuksella 1990 SQ. Ericin läpimitta on noin 11 kilometriä ja vuorokauden pituus sen pinnalla on noin 12,06 tuntia.


title: (4953) 1990 MU

text: (4953) 1990 MU on pikkuplaneetta, joka kuuluu Maan lähelle tuleviin Apollo-tyypin asteroideihin. Sen löysi R. H. McNaught vuonna 1990. 1990 MU:n rata leikkaa Maan radan, eli se on maata uhkaava asteroidi. Koska 1990 MU:n absoluuttinen magnitudi (H) on 14,1; sen läpimitta on todennäköisesti välillä 4–9 kilometriä. Tämän pikkuplaneetan pyörähdysaika on noin 14,22 tuntia.


title: My Racing Career

text: My Racing Career on selainpohjainen Formula-aiheinen manageripeli, jonka beetaversio julkaistiin kesäkuussa 2011. Täysversioon siirryttiin syyskuussa 2012. Pelin on kehittänyt ja ohjelmoinut slovakialainen František Debnár, joka sitä ennen työskenteli PowerPlay Managerin kehittäjätiimissä.


title: My Racing Career

text: Käyttäjien eli managerien määrä on kasvanut tasaisesti alusta asti. Määrä on jo yli 70000. Suomessa on noin 890 käyttäjää, ja pelin suurimmassa maassa, Iso-Britanniassa on reilu 1600 käyttäjää. Täysversion julkaisun jälkeen managerien määrä on ollut kovassa nousussa.


title: My Racing Career

text: Täysversiossa ajetaan erilaisissa kausisarjoissa. Pelin ensimmäinen kausi alkoi täysversion julkaisun yhtydessä ja toinen kausi alkoi 3. joulukuuta 2012. Se sujui ilman suurempia ongelmia ja kaikki toimi kohtalaisen moitteettomasti. Kauden pituus on aina 77 päivää.


title: My Racing Career

text: Ensimmäisellä kaudella kuljettajat pystyivät ajamaan Formula 3 -autoilla sarjoissa, mutta kaudella 2 tulivat mukaan Formula 2 -autot. Formula 3 -autoilla voi ajaa maailmansarjaa, maanosien sarjoja, alueellisia sarjoja sekä maansarjoja. Uudet kuljettajat liitetään automaattisesti tulokassarjoihin, jotka ajetaan Formula 3 -autoilla. Formula 2 -autoilla voi ajaa maailmansarjaa sekä maanosien sarjoja.


title: Madeiran maantiede

text: Madeiran hallinnollinen alue sijaitsee Atlantin valtameressä noin 580 kilometriä Pohjois-Afrikan rannikosta länteen ja noin 1 000 kilometriä Portugalin pääkaupungista Lissabonista lounaaseen. Kanariansaaret sijaitsevat noin 450 kilometriä etelään ja Azorit alle tuhat kilometriä luoteeseen. Pääsaaren Madeiran lisäksi alueeseen kuuluvat toinen asuttu saari Porto Santo, alle 40 kilometriä pääkaupunki Funchalista kaakkoon sijaitsevat Desertassaaret sekä 280 kilometriä eteläkaakkoon sijaitsevat Selvagenssaaret. Saarten yhteispinta-ala on noin 801 neliökilometriä ja ainoastaan Madeira ja Porto Santo ovat niistä asuttuja. Madeiran saari on pinta-alaltaan noin 740 neliökilometriä ja valtaosa väestöstä asuu siellä. Saariryhmä syntyi vulkaanisen toiminnan seurauksena miljoonia vuosia sitten. Madeira ja Desertassaaret ovat saarista nuorimpia, kun taas Porto Santo ja Salvagenssaaret ovat iältään vanhempia. Madeira sijaitsee subtrooppisella vyöhykkeellä, vaikkakin saaren pohjoisosassa vallitsee ennemminkin lauhkea ilmasto. Saaristo on biodiversiteetiltään rikas ja siellä elää lukuisia maa-, meri- ja lintulajeja.


title: Madeiran maantiede

text: Madeiran saari sijaitsee suuren vedenalaisen kilpitulivuoren päällä, joka kohoaa noin kuusi kilometriä valtameren pohjasta. Madeira on saariryhmän geologisesti nuorin saari. Se syntyi useiden vedenalaisten tulivuorenpurkausten seurauksena. Ensimmäinen purkauksen arvioidaan tapahtuneen noin 15 miljoonaa vuotta sitten, mutta merenpinnan yläpuolelle Madeira alkoi kuitenkin kohota vasta noin viisi miljoonaa vuotta sitten. Purkaukset päättyivät noin 700 000 vuotta sitten, jonka jälkeen saarta kulutti voimakas eroosio. Vulkaaninen toiminta aktivoitui myöhemmin uudestaan ja muokkasi saaren pintaa. Viimeisimmät tulivuorenpurkaukset tapahtuivat noin 6 500 vuotta sitten. Madeira on noin 57 kilometriä pitkä ja 22 kilometriä leveä. Pinta-alaa sillä on noin 740 neliökilometriä. Korkeuserot Madeiran saarella ovat suuria. Korkein vuori Pico Ruivo kohoaa 1 862 metrin korkeuteen. Toiseksi ja kolmanneksi korkeimmat vuoret ovat Pico das Torres (1 851 m) ja Pico do Areeiro (1 818 m). Saarta ympäröi syvä merialue. Jo muutaman kymmenen kilometrin päässä saaren pohjoisrannikosta on jo 2 500–4 000 metrin syvänteitä. Madeiralla kulkee yli 2 000 kilometriä levadoita, jotka kuljettavat sateisesta vuoristosta vettä saaren kuivempaan etelä- ja kaakkoisosaan, joka sopii paremmin maanviljelylle ja asutukselle. Virtaava vesi tuottaa samalla vesivoimaa.


title: Madeiran maantiede

text: Porto Santo on toinen asutuista saarista ja sijaitsee noin 40 kilometriä Madeiran koillispuolella. Pituutta Porto Santolla on noin 11 kilometriä, leveyttä kuusi kilometriä ja pinta-alaa yhteensä noin 40 neliökilometriä. Saaren iäksi on arvioitu 13,5–18 miljoonaa vuotta. Saaren pääkaupunki on Vila Baleira. Saaren muodostavat kaksi vulkaanisperäistä ylänköaluetta, joiden välissä sijaitsevalla matalammalla alueella sijaitsee saaren lentokenttä. Saaren korkein kohta Pico do Facho nousee 516 metriä merenpinnan yläpuolelle. Porto Santon ilmasto on kuiva ja kastelu on haaste kaikelle maanviljelylle. Saaren etelärannikolla sijaitsee noin yhdeksän kilometriä pitkä hiekkaranta. Porto Santon pääsaarta ympäröi kuusi pienempää luotoa: Ilhéu da Cal, Ilhéu das Cenouras, Ilhéu de Cima, Ilhéu de Fora, Ilhéu de Ferro ja Ilhéu da Fonte da Areia.


title: Madeiran maantiede

text: Desertassaaret koostuvat kolmesta pääsaaresta. Suurin saarista on 12 kilometriä pitkä ja kaksi kilometriä leveä Deserta Grande, jonka korkein kohta kohoaa 490 metriä merenpinnan yläpuolella. Ilha do Bugio on noin 7,5 kilometriä pitkä ja 800 metriä leveä. Pienin saarista, Ilhéu Chão, on noin 1,6 kilometriä pitkä ja 500 metriä leveä ja nousee loivasti pohjoispäässä lähes sadan metrin korkeuteen. Saaret ovat kalastajien suosiossa, mutta niillä ei saa mennä maihin yli kymmenen metrin päähän rantaviivasta. Desertassaaret ja Selvagenssaaret olivat yksityisomistuksessa vuoteen 1971 asti, jolloin Portugalin hallitus osti ne.


title: Madeiran maantiede

text: Selvagenssaaret sijaitsevat noin 280 kilometriä Funchalista kaakkoon ja sijaitsevatkin lähempänä Kanariansaaria kuin pääsaari Madeiraa. Desertas- ja Salvagenssaarten välinen merialue on paikoitellen jopa 4 500 kilometriä syvä. Selvagenssaaret muodostuvat kahdesta ryhmästä, joiden yhteispinta-ala on noin 2,8 neliökilometriä. Pohjoisen ryhmän muodostavat Selvagem Grande, sekä kaksi pienempää saarta Palheiro da Terra ja Palheiro do Mar. Eteläisen ryhmän muodostavat Selvagem Pequena ja Ilhéu de Fora, sekä useat pienemmät luodot. Saaret ovat niin matalia, ettei niillä synny orografista sadetta, joten sateiden välissä voi kulua kolmekin vuotta.


title: Madeiran maantiede

text: Madeira jaetaan 11 kuntaan, jotka jaetaan edelleen 54 "freguesiaan". Madeiran väkiluvun arvioitiin vuonna 2011 olevan yhteensä 267 938. Pääosa Madeiran väestöstä asuu Madeiran saarella ja saaren väkiluku oli vuonna 2011 yhteensä 262 456. Porto Santolla asui 5 482 ihmistä. Muut saaret ovat asumattomia lukuun ottamatta Desertassaariin kuuluvaa Deserta Grandea ja Selvagenssaariin kuuluvaa Selvagem Grandea, joilla on sijoitettuna pysyviä vartijoita. Suurin kaupunki on Madeiran saarella sijaitseva pääkaupunki Funchal (112 015). Kolme seuraavaksi suurinta kaupunkia Santa Cruz (43 018), Câmara de Lobos (35 659) ja Machico (21 803) sijaitsevat myös Madeiran saarella.


title: Madeiran maantiede

text: Madeira sijaitsee subtrooppisella vyöhykkeellä. Saaren pohjoisosassa vallitsee pikemminkin lauhkea ilmasto, sillä itä-länsisuunnassa kulkeva keskimäärin 1 000 metriä korkea vuoristo jakaa saaren etelä- ja pohjoispuoliskoihin aiheuttaen niiden välillä ilmastollisia eroja. Korkeat vuoristoketjut pakottavat Madeiran pohjoisrannikolle puhaltavat kosteat ja lämpimät pasaatituulet kohoamaan ylöspäin tiivistyen sumuksi ja pilviksi. Korkeat vuoret hidastavat pilvien kulkeutumista etelään, joten sateet keskittyvät enimmäkseen saaren pohjoispuolelle ja vuorille. Eniten sadepäiviä on marras- ja maaliskuun välisenä aikana, kun taas vähiten sadepäiviä on toukokuusta syyskuuhun. Golfvirran jatke Kanarianvirta vaikuttaa merilämpötiloihin.


title: Madeiran maantiede

text: Funchalin keskilämpötila on joulukuusta huhtikuuhun 16–21 astetta, jonka jälkeen se kohoaa vähitellen saavuttaen heinä–elokuussa 20–25 astetta. Loka-joulukuun välisenä aikana Funchalissa on keskimäärin 18–21 astetta. Lämpötilat eivät juuri kohoa 27–28 asteen yli paitsi harvoin lämpimän itätuulen puhaltaessa Afrikan suunnasta. Korkeus merenpinnasta on Madeiran ilmastossa merkittävä tekijä. Ylös vuorille mentäessä keskilämpötila laskee noin 3 °C jokaista 500 metrin nousua kohden. Subtrooppinen vyöhyke ulottuu noin 300 metriin ja välimeren ilmasto 300–750 metriin merenpinnasta. Tosin korkeimmillakin huipuilla voidaan kesäpäivänä päästä 20 celsiusasteeseen. Madeiran saarelle on tyypillistä mikroilmastot, joihin vaikuttaa korkeus merenpinnasta sekä tuulet. Madeiralla on viime aikoina ollut havaittavissa muutoksia ilmastossa. Sateita on tullut huomattavasti vähemmän kuin 1990-luvun alussa, talvet ovat lämpimämpiä, keskilämpötilat ovat nousseet ja kuivuus on lisääntynyt.


title: Madeiran maantiede

text: Madeira on biodiversiteetiltään hyvin rikas ja saaristossa arvellaan elävän yli 7 500 maalajia. Endeemisiä lajeja ja niiden alalajeja on lähes 1 500, mikä edustaa noin 20 prosenttia lajien määrästä. Madeiran saaristossa on kuusi suojeltua aluetta, mukaan lukien Madeiran luonnonsuojelualue, joka peittää lähes kaksi kolmasosaa Madeiran saaresta. Lisäksi yli kymmenen aluetta on mukana Euroopan unionin Natura 2000 -hankkeessa ja 11 aluetta pidetään tärkeinä lintualueina. Madeiralla on lisäksi yksi maailmanperintökohde.


title: Madeiran maantiede

text: Madeiran kasvillisuus on monipuolinen ja lajirikas. Madeiraa onkin kutsuttu "Atlantin kelluvaksi kukkaruukuksi". Madeiran saaristossa tavataan noin 760 siemen- eli kukkakasvia, joista lähes 20 prosenttia on endeemisiä. Madeiralla tavataan myös yli 40 sanikkaista, 500 levä-, 450 sieni-, 450 jäkälä- ja 320 sammallajia. Madeiran saaristossa kasvavasta 156 endeemisestä lajista 99 kasvaa Madeiran saarella. Porto Santolla ja Selvagenssaarilla on molemmilla yhdeksän endeemistä lajia ja Desertassaarilla kaksi. Loput lajeista ovat yhteisiä eri saariryhmien välillä. Madeiran saarella voi erottaa neljä kasvillisuusvyöhykettä, joiden rajat kuitenkin liikkuvat.


title: Madeiran maantiede

text: Madeiran luonnonsuojelualueella sijaitsee maailman suurin yhtenäinen laurisilvametsän alue. Metsä sijaitsee noin 600–1 300 metriä merenpinnasta sijaitsevilla alueilla ja sille tyypillisiä lajeja ovat esimerkiksi makaronesianavokado, kanarianlaakeri, barbusano ja haisuviherpuu. Alue on kuulunut maailmanperintöluetteloon vuodesta 1999 lähtien. Metsää uhkaavat etenkin tulokaslajit, kuten aikanaan metsätalouspuiksi istutetut eukalyptuslaji kuumepuu ("Eucalyptus globulus") ja hopea-akasia ("Acacia dealbata"), jotka leviävät saarella syrjäyttäen kotoperäisiä lajeja. Tämän vuoksi ympäristöä valvotaan tehokkaasti ja tulokaslajeja korvataan kotoperäisillä lajeilla. Varsinaisia viljelykasveja saarella edustavat ennen kaikkea banaani ja viiniköynnös.


title: Madeiran maantiede

text: Madeiran saaristossa elää lähes 200 lintulajia ja pesiviä lajeja on noin 40. Saarilla elää kolme endeemistä lintulajia: madeiranviistäjä, madeirankyyhky ja madeiranhippiäinen. Se on myös tärkeä lisääntymispaikka useille merilinnuille. Tavallisia lintuja Madeiralla ovat muun muassa mustarastas, mustapääkerttu ja västäräkki. Osa Madeiralla esiintyvistä linnuista pesii myös kanariansaaristossa, kuten madeirankiitäjä, kanarianhemppo ja kanariankirvinen. Salvagenssaarilla pesii esimerkiksi kanariankirvinen, kalatiira, kanariantuulihaukka ja fregattimyrskylintu. Suurimmalla saarella Selvagem Grandella pesii keltanokkaliitäjä, jonka pyydystämisen vuoksi Portugalin hallitus osti saaret vuonna 1971 luonnonsuojelualueeksi ja asetti saarelle pysyvät vartijat. Lajikanta toipui ja saarella elää nykyisin suurilukuinen yhdyskunta.


title: Madeiran maantiede

text:
Madeiralla esiintyy lähes 500 eri merinilviäislajia ja niiden suuri määrä johtuu Madeiran otollisesta sijainnista. Maanilviäislajeja on Madeiran saaristossa lähes 300 eri lajia. Porto Santossa sijaitsee pinta-alaan nähden maailman monipuolisin maanilviäiskanta. Ihmisen toiminnalla on tosin ollut negatiivisia seurauksia alueen nilviäiskannalle; Kansainvälisen luonnonsuojeluliiton (IUCN) mukaan yli 50 lajin säilyvyys on uhkaavassa tilassa ja luvun arvioidaan olevan todellisuudessa huomattavasti suurempi.
Lepakoita lukuun ottamatta kaikki maalla elävät nisäkkäät ovat tulleet saarille ihmisten mukana. Kaniini on saarten ainoa riistaeläin ja sekin ihmisen tuoma. Matelijoista tavataan joitakin gekkoja ja sisiliskoja. Sammakoita voi nähdä Madeiralla varsinkin keväällä. Hyönteisiä on arviolta 800–1 200 lajia, kovakuoriaisia noin 550 lajia ja perhosia 120 lajia. Hämähäkkejä on noin 100 lajia ja Desertassaarilla elää Madeiran ainoa myrkyllinen eläinlaji, juoksuhämähäkkeihin kuuluva Lycosa ingens.


title: Madeiran maantiede

text: Madeiran vesissä elää yli 200 kalasukua, joihin kuuluu lukuisia eri lajeja. Näitä ovat esimerkiksi erilaiset tonnikalat, makrillit, turskat, hammasahvenet, meriahvenet, koralliahvenet, sardiinit, turskat, mureenat ja miekkakalat. Miekkakala on urheilukalastajien suosiossa. Rantavesissä tavataan monia selkärangattomia, sekä kalalajeja, kuten sinipiikkimakrilli, japaninmakrilli ja keltapyrstöpiikkimakrilli. Madeiran vesien ollessa lämpimimmillään heinä–syyskuussa saattaa vesissä liikkua suuria barrakudoja. Espada eli mustahuotrakala on tavallisin kalalaji madeiralaisessa ruokapöydässä. Mustahuotrakala elää keskimäärin 900–1 200 metrin syvyydessä ja nousee kutuaikaan 500 metriin. Sitä pyydetään yleensä siimoilla, joihin on laitettu syötiksi tavallisesti mustekalaa. Noin 1 000 metrin syvyydessä elää lukuisia erilaisia syvänmerenkaloja, kuten meripiru, lyhtykala ja ristihammasahven. Syvemmissä vesissä elää myös valaita, delfiinejä ja merikilpikonnia. Desertassaariin kuuluvalla Desertas Grandella elää uhanalainen munkkihylje, jonka kanta on rauhoituksen sekä luonnonsuojelutoiminnan ansiosta jälleen toipumassa. Kaskelottia pyydystettiin Madeiran vesillä 1980-luvulle asti, kunnes se rauhoitettiin kannan suojelemiseksi. Hait eivät tule rannikon läheisyyteen.


title: 4952 Kibeshigemaro

text: 4952 Kibeshigemaro on Marsin ja Jupiterin välisellä alueella, asteroidivyöhykkeellä eli päävyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi A. Sugie vuonna 1990. Pikkuplaneetta sai nimensä Japanilaisen kaukoputkien rakentajan, Shigemaro Kiben mukaan. Ennen nimeämistään tämä asteroidi tunnettiin väliaikaisella tunnuksella 1990 FC1. Koska Kibeshigemaron absoluuttinen magnitudi (H) on 11,5; sen läpimitta on todennäköisesti välillä 13–30 kilometriä.


title: Xàbia

text: Xàbia ( ) on rannikkokaupunki Marina Altan "comarcassa" Alicanten maakunnassa Espanjassa. Kaupunki sijaitsee Välimeren rannikolla lahdessa ja sitä suojaa kaksi kallioniemeä. Kaupunki on suosittu lomapaikkakunta.


title: Xàbia

text: Vakituisia asukkaita kaupungissa on 31 100, mutta kesäaikaan määrä voi ylittää sadantuhannen.


title: FC Dacia Chișinău

text: Fotbal Club Dacia Chișinău on jalkapalloseura Moldovan pääkaupungista Chișinăusta. Sen joukkue pelaa Moldovan korkeimmalla sarjatasolla Divizia Naționalăssa.


title: FC Dacia Chișinău

text: Dacia perustettiin vuonna 1999, ja pelasi ensimmäiset viralliset ottelunsa Moldovan toiseksi korkeimmalla sarjatasolla Divizia A:ssa kaudella 2000–2001. Seura oli vaarassa hajota talousvaikeuksien vuoksi jo ensimmäisen kauden jälkeen, mutta pääsi ahdingosta puheenjohtajaksi tulleen liikemiehen Gabriel Statin avulla.


title: FC Dacia Chișinău

text: Dacia nousi ensimmäisen kerran Moldovan korkeimmalle sarjatasolle kaudeksi 2002–2003 ja on sittemmin vakiinnuttanut paikkansa sarjassa. Kaudella 2010–2011 joukkue voitti Igor Dobrovolskin valmennuksessa Moldovan-mestaruuden, mikä päätti Sheriff Tiraspolin kymmenen kautta kestäneen mestaruusputken. Moldovan cupissa Dacia on ollut kolmesti loppuottelun häviävänä osapuolena.


title: FC Dacia Chișinău

text: Seuran nimi viittaa muinaiseen Daakian kuningaskuntaan ja daakialaisiin.


title: Eduard Kojnok

text: Eduard Kojnok (14. elokuuta 1933 – 27. lokakuuta 2011) oli slovakialainen roomalaiskatolinen piispa. Hänet vihittiin papiksi 24. kesäkuuta 1956 ja nimitettiin Rožňavan hiippakunnan piispaksi 14. helmikuuta 1990. Piispaksi vihkiminen seurasi 18. maaliskuuta. Pääkonsekraattorina toimi Jozef Tomko, jota avustivat Ján Sokol ja Ján Chryzostom Korec.


title: Eduard Kojnok

text: Kojnok jäi eläkkeelle 27. joulukuuta 2008.


title: Säästäväisyyspäivä

text: Kansainvälinen säästäväisyyspäivä on 31. lokakuuta vietettävä kansainvälinen vuosipäivä. Sai alkunsa vuonna 1924 Milanossa, kun ensimmäinen säästöpankkikongressi lausui toivomuksen siitä, että kokouksen päättymispäivä 31.10. julistettaisiin kaikkialla säästämisen päiväksi. Säästäväisyyspäivän tavoitteena on kertoa erityisesti lapsille ja nuorille säästämisen tärkeydestä. Suomessa Säästöpankit ovat viettäneet säästäväisyysviikkoa vuodesta 1926 lähtien.


title: Tiikerikalat

text: Tiikerikalat ("Datnioididae") on ahvenkaloihin kuuluva kalaheimo. Heimon lajeja tavataan makeista ja murtovesistä eteläisen Aasian alueella.


title: Tiikerikalat

text: Tiikerikalojen heimoon kuuluu 1 suku ja 4–5 lajia. Lajit ovat tiikerikala ("Datnioides microlepis"), raitatiikerikala ("Datnioides quadrifasciatus"), "Datnioides campbelli", "Datnioides puclher" ja "Datnioides undecimradiatus". Tiikerikalojen taksonomia on osittain epäselvä. Aikaisemmin niiden katsottiin kuuluvaksi kolmipyrstöjen ("Lobotidae") heimoon. Eräät kalatieteilijät, muun muassa Joseph S. Nelson luokittelevat tiikerikalat kuuluvaksi edelleen samaan heimoon kolmipyrstöjen kanssa, vaikka tämän ryhmän monofyleettisyydestä ei ole varmuutta.


title: Tiikerikalat

text: Tiikerikalalajit ovat ruumiinrakenteeltaan korkeita ja litteähköjä kaloja. Selkäeviä on kaksi, joista takimmainen on pyöristynyt. Myös peräevä on pyöreähkö. Lajeille on tyypillistät tummat pystyraidat.


title: Tiikerikalat

text: Tiikerikalat elävät makeissa vesissä, ja raitatiikerikala myös murtovesissä. Niitä tavataan eteläisessä Aasian alueella, joka ulottuu Intiasta Borneoon. Eräitä lajeja, kuten tiikerikalaa pidetään myös akvvarioissa ja tiikerikala on myös arvostettu ruokakala esimerkiksi Thaimaassa.


title: Hackney Downsin rautatieasema

text: Hackney Downsin rautatieasema on National Express East Anglian ylläpitämä lähiliikenteen asema Hackneyn alueella Lontoossa. Asema on Lontoon matkakortin maksualueella 2.


title: Hackney Downsin rautatieasema

text: Hackney Downsin asemalta on liikennettä Lontoon Cityyn Liverpool Streetin rautatieasemalle sekä pohjoiseen ja koilliseen Chingfordin, Cheshuntin, Hertford Eastin ja Enfield Townin suuntiin.


title: Liverpool Streetin asema

text: Liverpool Streetin asema on rautatie- ja metrokompleksi Lontoon Cityssä. Se on Lontoon kolmanneksi vilkkain asema Waterloon ja Victorian jälkeen 123 miljoonalla vuosittaisella vierailijallaan. Asema avattiin vuonna 1874.


title: Mediverkko

text: Mediverkko on suomalainen sosiaali- ja terveyspalveluyritys, joka toimii yhteistyössä julkisen sektorin kanssa. Mediverkon palvelut kattavat perusterveydenhuollon, suun terveydenhuollon, vanhusten hoivan ja lastensuojelun. Henkilöstöpalveluiden ja ulkoistusten lisäksi Mediverkko toimii kuluttajamarkkinoilla hoivan ja suun terveydenhuollon alalla.


title: Mediverkko

text: Mediverkko on toimialallaan yksi nopeimmin kasvaneista yrityksistä Suomessa, ja se työllistää lähes 2 000 sosiaali- ja terveydenhuollon ammattilaista. Liikevaihto vuonna 2013 oli lähes 100 miljoonaa euroa.


title: Mediverkko

text: Mediverkon suurimmat omistajat ovat yrityksen johto, perustajalääkärit, avainhenkilöstö, Keskinäinen Eläkeyhtiö Varma, Keskinäinen Eläkevakuutusyhtiö Ilmarinen sekä joukko yksityishenkilöitä.


title: Mediverkko

text: Mediverkko ja Mehiläinen yhdistyivät tammikuussa 2015. Uuden yhtiön toimitusjohtaja on Mediverkon perustajaosakas ja toimitusjohtaja Janne-Olli Järvenpää.


title: Justo Rufino Barrios

text: Justo Rufino Barrios Auyón (19. heinäkuuta 1835 San Lorenzo, Guatemala – 2. huhtikuuta 1885 Chalchuapa, El Salvador) oli guatemalalainen sotilas ja poliitikko, joka oli maan presidenttinä 1873–1885. Hänet tunnettiin liberaaleista uudistuksistaan ja tavoitteestaan yhdistää Keski-Amerikka uudelleen.


title: Justo Rufino Barrios

text: Barrios ja Miguel García Granados yritti kahdesti vallankumousta, ja he onnistuivat todella yrittämällä 1871. García Granados nousi ensin presidentiksi, mutta Barrios korvasi hänet 1873. Barriosin hallinto teki monia uudistuksia ja pienenski kirkon valtaa. Hänet valittiin toiselle kaudelle 1879, ja hän johti käytännössä diktaattorina.


title: Justo Rufino Barrios

text: Barriosin aikana valtio painosti kahvin, banaanin, kumin ja kaakaon vientiin, jolloin konservatiivieliitti menetti asemansa, sillä sen vauraus perustui kokkinellin vientiin ja karjatalouteen. Kahvi ohittikin kokkinellin maan tärkeimpänä vientituotteena. Kahvintuotannin selkeä lisäys johti myös moniin tiehankkeisiin ja pankkien perustamiseen.


title: Justo Rufino Barrios

text: Barriosin haaveena oli herättää eloon Keski-Amerikan liittovaltio. Naapurimaat eivät kuitenkaan tukeneet Barriosin hanketta, vain Honduras osoitti lievää kiinnostusta. Barrios yritti luoda liittovaltion ensin rauhanomaisesti, mutta sitten päätyi voimakeinoihin. Hän julisti 1885 liittovaltion perustetuksi ja vaati muiden Keski-Amerikan valtioiden edustajia Guatemalassa kokoontuvaan kansalliskokoukseen. Barrios kuoli El Salvadoria vastaan käydyssä Chalchuapan taistelussa.


title: Worcesterin linna

text: Worcesterin linna oli normanni Urse d'Abetotin Worcesteriin rakennuttama linnoitus, joka on nykyisin täysin raunioitunut.


title: Worcesterin linna

text: Normannivalloituksen jälkeen Vilhelm Valloittaja antoi käskyn rakentaa linnoja anglosaksien suuriin kaupunkeihin. Vuosien 1068 ja 1069 välisenä aikana rakennettu Worcesterin linna sijaitsi eräässä tällaisessa kaupungissa. Linna sijaitsi Severnjoen varrella ja hyödynsi vanhoja anglosaksien aikaisia puolustusvalleja. Urse d'Abetot nimitettiin Worcesterin sheriffiksi. Ulompi suojavalli kulki tuomiokirkon hautausmaan lävitse, minkä vuoksi Yorkin arkkipiispa Ealdred kirosi d'Abetotin.


title: Worcesterin linna

text: Vuonna 1113 walesilaiset hyökkäsivät Worcesteriin ja murtautuivat ulkomuurin sisäpuolelle, jossa sytyttivät rakennuksia tuleen. Juhana Maaton käski vuonna 1204 sheriffiä rakentamaan linnan portin hyvälaatuisesta kivestä.


title: Idols (6. tuotantokausi)

text: Idolsin kuudes tuotantokausi esitettiin MTV3-kanavalla keväällä 2012. Koelaulut järjestettiin loka-joulukuussa 2011, poikkeuksellisesti viidellä paikkakunnalla: Oulussa, Joensuussa, Vaasassa, Tampereella ja Helsingissä. Ensimmäinen jakso esitettiin 1. tammikuuta 2012. Tuotantokauden voittajaksi selviytyi hyvinkääläinen Diandra Flores.


title: Idols (6. tuotantokausi)

text: Edellisen kauden tuomareista ohjelmassa jatkoi ainoastaan Jone Nikula, joka toimi tällä kaudella tuomariston puheenjohtajana. Uusina jäseninä Nina Tapion ja Sami Pitkämön tilalle tulivat laulaja Laura Voutilainen ja manageri Tommi Liimatainen. Koelauluissa nähtiin lisäksi vierailevia tuomareita, muun muassa Anna Abreu ja Herra Ylppö.


title: Idols (6. tuotantokausi)

text: Ohjelman juontajina jatkoivat Heikki Paasonen ja Niina Backman. Edellisellä kaudella nähtyä Janne Katajan juontamaa "Idols Studio" -ohjelmaa ei enää esitetty.


title: Idols (6. tuotantokausi)

text: "Idols tekee hyvää" -hyväntekeväisyyskonsertti järjestettiin toista kertaa. Konsertti järjestettiin 30. maaliskuuta 2012.


title: Idols (6. tuotantokausi)

text: Ohjelmaa uudistettiin tällä kaudella myös rakenteellisesti, sillä semifinaalivaihe poistettiin kilpailusta kokonaan. Semifinaalien tilalle tuli TOP 15 -lähetys, jossa jokainen kilpailija lauloi yhden kappaleen. Katsojilla oli viikko aikaa äänestää suosikkiaan, joista viisi eniten saanutta pääsi suoraan jatkoon. Loput viisi jatkoon pääsijää päätti kisan tuomarit.


title: Idols (6. tuotantokausi)

text: Koelaulut järjestettiin yhteensä viidellä paikkakunnalla loka-joulukuussa 2011.


title: Idols (6. tuotantokausi)

text: Voittaja Diandra Floresin esikoisalbumi "Outta My Head" ilmestyi heinäkuussa 2012, nousi listaykköseksi ja saavutti kultalevyn. Toiseksi tullut Susanna Erkinheimo on keikkaillut yhtyeineen nimellä Sussu. Kolmanneksi tulleen Torsten Borgin debyyttilevyn "Junebug" tuotti Markus Nordenstreng ja se ilmestyi lokakuussa 2012. Ina Forsman on levyttänyt Helge Tallqvist Bandin kanssa ja he ovat kiertäneet keikoilla muun muassa Keski-Euroopassa.


title: Mikko Lehtonen (jääkiekkoilija, 1994)

text: Mikko Kasper Lehtonen (s. 16. tammikuuta 1994 Turku) on suomalainen jääkiekkopuolustaja, joka pelaa Ruotsin SHL-liigan HV71:ssä.


title: Mikko Lehtonen (jääkiekkoilija, 1994)

text: Lehtonen on Kiekko-67:n kasvatti, mutta siirtyi myöhemmin juniorina Turun Palloseuraan. Hän oli seuran C-nuorten tehokkain puolustaja sekä runkosarjassa että karsintasarjassa kaudella 2009–2010, kuten myös vastaavasti B-nuorissa kaudella 2010–2011. Lehtonen voitti B-nuorten SM-hopeaa keväällä 2011. Hän pelasi kauden aikana myös TPS:n A-nuorissa.


title: Mikko Lehtonen (jääkiekkoilija, 1994)

text: Kaudeksi 2011–2012 Lehtonen nostettiin kolmivuotisella sopimuksella TPS:n SM-liigarinkiin. Hän pelasi kauden aikana 12 SM-liigaottelua jääden ilman tehopisteitä ja edusti TPS:n miesten joukkuetta myös kahden ottelun verran European Trophy -turnauksessa. Lehtonen pelasi ensimmäisen SM-liigaottelunsa 28. lokakuuta 2011 vieraissa JYPiä vastaan, jolloin hän sai jääaikaa 15.58 minuuttia. Suurimman osan kaudestaan Lehtonen pelasi kuitenkin TPS:n A-nuorissa, joiden toiseksi tehokkain puolustaja hän oli Niklas Frimanin jälkeen tehoilla 8+19=27. Lehtonen sijoittui A-nuorten SM-liigan puolustajien pistepörssissä kymmenenneksi. Hänet palkittiin sarjan tammikuun 2012 nuorena pelaajana. Lehtonen vahvisti myös TPS:n B-nuoria keväällä 2012, jolloin joukkue voitti SM-pronssia.


title: Mikko Lehtonen (jääkiekkoilija, 1994)

text: Kaudella 2012–2013 Lehtonen pelasi TPS:sn liigajoukkueessa 13 runkosarja- ja kahdeksan European Trophy -ottelua tehden yhden syöttöpisteen. Hän pelasi kautensa lähinnä seuran A-nuorissa, joiden tehokkain puolustaja Lehtonen oli tehoilla 6+23=29. Hän sijoittui A-nuorten SM-liigan puolustajien pistepörssissä viidenneksi. Kaudeksi 2013–2014 TPS lainasi Lehtosen Mestis-joukkue TuToon. Hänen ensimmäinen kokonainen kautensa miesten sarjoissa toi 46 runkosarjaottelussa tehot 5+13=18 sekä 12 playoff-ottelussa tehot 1+7=8. Lehtonen voitti kauden päätteeksi Mestis-pronssia ja hänet valittiin sarjan toiseen tähdistökentälliseen. Tammikuussa 2014 Lehtonen teki vuoden mittaisen jatkosopimuksen TPS:n kanssa. Kauden 2014–2015 hän aloitti TPS:ssä, jossa Lehtonen pelasi loukkaantumisten myötä myös paljon vakiokokoonpanossa. Hän pelasi joukkueessa kauden aikana kaikkiaan 37 runkosarjaottelua tehden kaksi syöttöpistettä. Helmikuussa 2015 Lehtonen kiinnitettiin taas loppukaudeksi lainalle TuToon.


title: Mikko Lehtonen (jääkiekkoilija, 1994)

text: Kaudeksi 2015–2016 Lehtonen siirtyi kaksivuotisella sopimuksella SM-liigan nousijajoukkue KooKoohon. Hän teki liigauransa avausmaalin runkosarjan avauskierroksella 11. syyskuuta 2015 ylivoimalla vieraissa Saimaan Palloa vastaan. Lehtosen osuma oli myös KooKoon ensimmäinen maali SM-liigatasolla 25 vuoteen. Matti Hana valitsi hänet ottelun Alumnien tähtien kakkostähdeksi. Lehtonen teki lopulta läpimurtonsa SM-liigassa tehtyään kauden kaikissa 60 runkosarjaottelussa tehot 12+10=22. Hän sijoittui SM-liigan puolustajien maalipörssissä toiseksi edellään vain Pelicansin Juha Leimu. Kaudella 2016–2017 Lehtonen oli KooKoon toiseksi paras pistemies ja tehokkain puolustaja tehoilla 6+19=25, kunnes SM-liigan siirtorajan kynnyksellä, helmikuussa 2017 hän siirtyi loppukaudeksi Ruotsin SHL-liigan HV71:een. Lehtonen voitti kauden päätteeksi Ruotsin-mestaruuden.


title: Mikko Lehtonen (jääkiekkoilija, 1994)

text: Lehtonen siirtyi kaudeksi 2017–2018 kaksivuotisella sopimuksella Tapparaan. Hän oli joukkueen kolmanneksi paras pistemies ja tehokkain puolustaja tehoilla 12+17=29. Lehtonen voitti kauden päätteeksi SM-hopeaa. Toukokuussa 2018 hänen sopimuksensa Tapparan kanssa purettiin yhteisymmärryksessä ja Lehtosen tiedotettiin palaavan samalla kaudeksi 2018–2019 vuoden mittaisella sopimuksella SHL-joukkue HV71:een.


title: Mikko Lehtonen (jääkiekkoilija, 1994)

text: Lehtonen edusti Suomea Pyeongchangin olympiakisoissa 2018 sekä MM-kilpailuissa vuonna 2017. Yhteensä hän on pelannut 29 A-maaottelua tehopistein 2+4=6. Lehtonen teki A-maajoukkuedebyyttinsä Euro Hockey Challengessa 7. huhtikuuta 2016 Porissa Slovakiaa vastaan. Hän putosi viimeisten joukossa Suomen MM-leiriryhmästä vuoden 2016 turnaukseen. Lehtosen ensimmäinen A-maajoukkuemaali syntyi vuoden 2017 MM-kilpailujen alkulohkon ottelussa 7. toukokuuta 2017 Pariisissa turnauksen isäntäjoukkue Ranskaa vastaan. Hänet palkittiin ottelun päätteeksi joukkueensa ottelun parhaana pelaajana.


title: Mikko Lehtonen (jääkiekkoilija, 1994)

text: Lehtonen pelasi alle 20-vuotiaiden MM-kilpailuissa vuonna 2014, jolloin hän voitti maailmanmestaruuden. Hän pelasi alle 18-vuotiaiden MM-kilpailuissa vuonna 2012 ja Ivan Hlinkan muistoturnauksessa vuonna 2011. Hän edusti myös Suomen alle 17-vuotiaiden maajoukkuetta Euroopan nuorten olympiafestivaaleilla ja World U-17 Hockey Challengessa vuonna 2011.


title: Mikko Lehtonen (jääkiekkoilija, 1994)

text: Lehtosen pikkuveli Matias pelaa hyökkääjänä TuTon Mestis-joukkueessa. Hän on aiemmin pelannut myös yhden SM-liigaottelun TPS:ssä kaudella 2015–2016.


title: Joni Seinelä

text: Joni Seinelä (s. 23. maaliskuuta 1993 Turku) on suomalainen jääkiekkoilija, joka pelaa Mestis-joukkue Savonlinnan Pallokerhossa. Hän on pelipaikaltaan oikea laitahyökkääjä.


title: Joni Seinelä

text: Seinelä on Turun Palloseuran kasvatti. Hän pelasi juniorina myös TuTossa, jonka C-nuorten paras pistemies Seinelä oli karsintasarjassa tehoilla 9+9=18 kaudella 2008–2009. Hän palasi seuraavaksi kaudeksi 2009–2010 TPS:ään, jonka B-nuorten paras pistemies ja maalintekijä Seinelä oli runkosarjassa tehoilla 18+13=31. Hän sijoittui koko B-nuorten SM-sarjan maalipörssissä kolmanneksi. Seinelä esiintyi kauden aikana myös TPS:n A- ja B2-nuorissa, joista jälkimmäisissä hän voitti Suomenmestaruuden keväällä 2010. Kauden 2010–2011 Seinelä vietti lähinnä A-nuorissa, mutta vahvisti myös TPS:n B-nuoria, joissa hän voitti SM-hopeaa keväällä 2011.


title: Joni Seinelä

text: Kaudeksi 2011–2012 Seinelä nostettiin kaksivuotisella sopimuksella TPS:n SM-liigarinkiin. Hän pelasi ensimmäisen SM-liigaottelunsa 28. lokakuuta 2011 vieraissa JYPiä vastaan. Seinelä sai ottelussa jääaikaa 9.29 minuuttia. Hän pelasi TPS:n miesten joukkueessa myös yhden ottelun European Trophy -turnauksessa. Suurimman osan kaudestaan Seinelä pelasi kuitenkin TPS:n A-nuorissa, joiden kolmanneksi paras maalintekijä hän oli 14 osumallaan.


title: Joni Seinelä

text: Kaudella 2012–2013 Seinelä pelasi TPS:ssä neljä SM-liigaottelua jääden niissä ilman tehopisteitä. Hän pelasi myös kuusi ET-ottelua tehden yhden maalin. Seinelä suurimman osan runkosarjastaan seuran A-nuorissa, kunnes hän siirtyi tammikuussa 2013 loppukaudeksi lainalle Mestis-joukkue TuToon. Seinelä vietti sielläkin suurimman osan peleistään joukkueen A-nuorissa. TuTon Mestis-joukkueessa hän pelasi yhden runkosarja- ja kaksi playoff-ottelua. Seinelä voitti kauden päätteeksi Mestis-pronssia.


title: Joni Seinelä

text: Elokuussa 2013 Seinelä liittyi Lempäälän Kisan harjoitusvahvuuteen. Hän aloitti kauden 2013–2014 kuitenkin Suomi-sarjajoukkue Bewe TuusKissa. Seinelä siirtyi kauden mittaan Porin Ässien A-nuoriin, joista hän siirtyi parin ottelun jälkeen loppukaudeksi II-divisioonajoukkue VG-62:een. Kaudeksi 2014–2015 Seinelä siirtyi Suomi-sarjan nousijajoukkue HC Indians Kaarinan riveihin.


title: Joni Seinelä

text: Toukokuussa 2015 Seinelä palasi try-outille TuToon. Hän jäi kuitenkin ilman jatkosopimusta ja siirtyi syyskuussa loppukauden 2015–2016 kattavalla sopimuksella Suomi-sarjan nousijajoukkue VG-62:n riveihin. Seinelä oli joukkueen paras maalintekijä ja toiseksi paras pistemies Ossi Savolaisen jälkeen tehoilla 19+16=35. Kaudella 2016–2017 hän voitti VG-62:n sisäisen piste-, maali- ja syöttöpörssin tehoilla 24+26=50, joilla Seinelä sijoittui koko Suomi-sarjan maalipörssissä viidenneksi ja pistepörssissä kuudenneksi.


title: Joni Seinelä

text: Kaudeksi 2017–2018 Seinelä palasi HC Indians Kaarinaan. Hän oli joukkueen paras pistemies ja maalintekijä tehoilla 30+17=47, joilla Seinelä voitti koko Suomi-sarjan maalipörssin ja sijoittui pistepörssissä neljänneksi. Hän pelasi kauden aikana myös kaksi ottelua lainalla Mestis-joukkue Savonlinnan Pallokerhossa helmikuussa 2018. Kaudeksi 2018–2019 Seinelä siirtyi joukkueeseen vuoden mittaisella sopimuksella.


title: Joni Seinelä

text: Seinelä on pelannut seitsemän nuorten maaottelua.


title: PostEurop

text: PostEurop (Association of European Public Postal Operators) on Euroopan julkisten postioperaattorien yhdistys. Se on yksi Maailman postiliiton (UPU) jäsenyhdistyksistä. PostEurop perustettiin vuonna 1993 yksinkertaistamaan postien vaihtoa Euroopassa CEPTin (posti- ja telehallintojen Eurooppalaisen konferenssi) keskittyessä teleliikenteeseen.


title: PostEurop

text: PostEuropin pääkonttori sijaitsee Brysselissä, Belgiassa.


title: PostEurop

text: Vuodesta 1993 PostEurop on koordinoinut EUROPA-postimerkkien julkaisua.


title: Anna Shirley

text: Anna Shirley (englanniksi Anne Shirley), myöhemmin Anna Blythe on kanadalaisen kirjailijan L. M. Montgomeryn kirjoittaman tyttökirjaklassikoihin kuuluvan kahdeksanosaisen Anna-sarjan päähenkilö. Kirjasarjan alussa Annan nimi on Anni Shirley, mutta hän tahtoo itseään kutsuttavan Annaksi, sillä Anna on hänen mielestään Annia kauniimpi.


title: Nilkkalukko

text: Nilkkalukko tarkoittaa sitä, että osa nilkan nivelistä lukittuu. Näin nilkka ei kykene liikkumaan kunnolla koko ratansa mukaisesti. Vaiva aiheuttaa pitkällä aikavälillä kipua polveen ja lonkkaan. Osaava fysioterapeutti voi avata nilkkalukon.


title: Lily

text: Lily on Trendin verkkoyhteisö. Muodin ja kauneuden lisäksi yhteisössä keskustellaan monenlaisista lifestyle-aiheista, kuten matkailusta, kulttuurista, sisustuksesta, ruoasta ja hyvinvoinnista.


title: Lily

text: Joka toinen viikko Trendi & Lily lähettävät tilaajien sähköpostiin uutiskirjeen.


title: Lily

text: Palvelun sisällön tuottavat yhdessä Trendin toimitus, bloggaajat ja tubettajat, yli 10 000 bloginpitäjää sekä lukijat. Kuka tahansa voi perustaa Lilyyn yhden tai useamman palstan. Lilyn päätoimittaja on Mari Karsikas.


title: Knorri

text: Knorri on vanha 2—6 pelaajan korttipeli.


title: Knorri

text:
2 on alin kortti, A ylin.
Ruutu on valttimaa, sitä voi pelata hertan tai padan päälle.
Risti on kova maa, sen päälle ei voi laittaa ruutua.


title: Knorri

text:
Tavoitteena on päästä käsikorteista eroon. Kukin pelaaja laittaa vuorollaan tikkiin yhden kortin, jonka täytyy olla samaa maata ja suurempi tai valttia. Jos edellinen kortti on valttia, täytyy laittaa isompi valtti.
Jos pelaaja ei pysty laittamaan tikkiin korttia, ottaa hän tikin alimman kortin itselleen.
Se, joka otti viimeksi pöydästä, aloittaa ensimmäisen tikin haluamallaan kortilla.
Tikki kaatuu, kun siinä on yhtä monta korttia kuin sillä hetkellä on pelaajia mukana.


title: Knorri

text: yhdeksän korttia asetetaan pöydälle kuvapuoli alaspäin ja pakka näiden viereen. Pelaajat nostavat vuorotellen pakasta kortin, näyttävät sen muille pelaajille ja ottavat samaa maata pienemmän kortin. Ellei pienempää korttia löydy, kortti laitetaan muiden sekaan. Tätä jatketaan niin kauan, että kortteja on saman verran kuin pelaajia.


title: Moduloiva takaisinheijastin

text: Moduloiva takaisinheijastin on takaisinheijastimeen (takaisin kohdistava peili) yhdistetty elektroninen suljin, jonka avulla on mahdollista viestiä ilman omaa lähetintä, kunhan vastaanottaja voi suunnata valon- tai lasersäteen lähetyspäähän. Toisesta päästä lähetetään yhtenäinen voimakas valo takaisinheijastimeen eli peiliin, jossa palautuvaa valoa katkotaan lähetettävän tiedon mukaisesti.


title: Zhang Zizhong

text: Zhāng Zìzhōng (11. elokuuta 1891 – 16. toukokuuta 1940) oli kiinalainen kenraali. Hän syntyi Shandongin provinssissa Kiinassa Linqingin maalaiskaupungissa. Hän kaatui taistelussa Japania vastaan. Zhāng oli yksi korkea-arvoisimmista toisessa maailmansodassa kaatuneista kenraaleista. Hän oli Kiinan armeijan palveluksessa vuodesta 1914 kuolemaansa.


title: Zhang Zizhong

text: Zhāng opiskeli lakia Tianjinissa 1910-luvulla. Hän oli Tianjinin pormestari vuodesta 1937 kuolemaansa asti.


title: Esteban Guerrieri

text: Esteban Guerrieri (s. 19. tammikuuta 1985 Ramos Mejia, Buenos Aires) on argentiinalainen moottoriurheilija.


title: Esteban Guerrieri

text: Guerriri aloitti uransa karting-sarjoissa. Vuonna 2000 hän voitti Argentiinan Formula Renault -sarjan mestaruuden. Seuraavana vuonna hän kilpaili Eurocup Formula Renault -sarjassa sijoittuen kymmenenneksi. Vuonna 2002 Guerrieri sijoittui kolmanneksi Saksan Formula Renault -sarjassa. Vuonna 2003 Guerrieri voitti Eurocup Formula Renault -sarjan mestaruuden. Hän myös sijoittui toiseksi Italian Formula Renault -sarjassa. Vuonna 2004 Guerrieri sijoittui seitsemänneksi International Formula 3000 -sarjassa. Vuonna 2005 Guerrieri sijoittui 16:nneksi Formula 3 Euroseries -sarjassa. Seuraavana vuonna hän oli sarjan neljäs.


title: Esteban Guerrieri

text: Vuonna 2007 Guerrieri kilpaili Britannian F3-sarjassa sijoittuen 13:nneksi. Seuraavana vuonna hän sijoittui 12:nneksi ja oli kahdeksas Formula Renault 3.5 -sarjassa yhdellä voitollaan. Vuonna 2009 Guerrieri kilpaili Superleague Formula -sarjassa edustaen Al Ain, Sevilla FC:n ja Olympiacos CFP:n joukkueita. Hän voitti kaksi kilpailua kaudella sijoittuen yhteispisteissä kuudenneksi. Vuonna 2010 Guerrieri sijoittui kolmanneksi FR 3.5 -luokassa. Vuonna 2011 Guerrieri sijoittui toiseksi Indy Lights -sarjassa. Hän toisti saman vuonna 2012.


title: Justimusfilms

text: Justimusfilms (puhekielessä pelkkä Justimus) on vuonna 2009 YouTube-palvelussa toimintansa aloittanut sketsi-, lyhytelokuva- ja huumorirap-videoryhmä Haapavedeltä.


title: Justimusfilms

text: Justimusfilmsin ovat perustaneet vuonna 1994 syntyneet Sami Harmaala ja Juho Nummela, ja ryhmään liittyi myöhemmin Joose Kääriäinen. Justimusfilmsin katsotuin video on "Masa&Teurastaja - Lanit", jota on katsottu jo reilu 5 miljoonaa kertaa.


title: Justimusfilms

text: Ensimmäiset videot oli tehty edullisella videokameralla ja Windows Movie Maker -ohjelmalla, mutta hiljalleen välineisiin tulivat myös ulkoinen äänikortti, järjestelmäkamera ja mikrofoni. Ryhmän suosio lähti jyrkkään nousuun syksyllä 2011; lokakuussa videoita oli katseltu yli 10 miljoonaa kertaa. Yle esitteli ilmiötä muun muassa Ajankohtaisessa kakkosessa.


title: Justimusfilms

text: Justimusfilms nähtiin myös "Biisonimafia"-televisiosarjan kolmannella tuotantokaudella.


title: Justimusfilms

text: Kesäkuussa 2011 Justimusfilms perusti toisen kanavan nimeltä JustimusVlog, joka on Justimusfilmsin videoblogi.


title: Justimusfilms

text: Ensimmäisen kerran Justimusfilms esiintyi livenä yleisölle maaliskuussa 2012 Haapavedellä. Syksyllä he aloittivat kiertueen yhdessä Nost3 & Protron kanssa. Maaliskuussa heillä oli uusi kiertue Nost3 & Protron kanssa.


title: Justimusfilms

text:
Justimusfilms sai oman televisiosarjan, "Justimuksen", jonka esittäminen alkoi TV5-kanavalla lokakuussa 2012.
Justimusfilms julkaisi kesällä 2013 EP:n nimeltä Kesälätty. Justimusfilms julkaisi debyyttialbuminsa nimeltä "Wunderboy" 30.5.2014, joka nousi ensimmäisellä viikollaan Suomen albumilistan ykköseksi.


title: Justimusfilms

text: Marraskuussa 2014 Yle TV2 esitti Justimuksen lyhytelokuvan nimeltä "Fuck the Police".


title: Justimusfilms

text: Huhtikuussa 2016 Juho Nummela ja Sami Harmaala vierailivat "Lakon ja Herban BOKSI" -ohjelmassa.


title: Justimusfilms

text: Elokuussa 2018 heillä oli YouTubessa yli 531 000 tilaajaa ja ovat täten tilatuin suomenkielinen kanava.


title: Justimusfilms

text: Vuodenvaihteessa 2016-2017 Justimusfilms julkaisi yhdessä Sonera Viihteen kanssa viisiosaisen "Rakkauden aikakaudet -"lyhytelokuvasarjan.


title: Ludlowintuonensiipi

text: Ludlowintuonensiipi ("Bhutanitis ludlowi") on harvinainen perhoslaji, jota on tavattu vain muutaman kerran, edellisen kerran vuonna 1934, ja sen jälkeen se on tavattu 2011, kun Bhutanin viranomaiset päästivät tutkijat etsimään sitä. Kummallakin kerralla se on nähty Himalajan vuoriston laaksossa 2 200 metrin korkeudessa. Japanilainen tutkijaryhmä oli kuullut huhuja, että perhonen oli nähty, mutta joutui odottamaan maahanpääsyä puoli vuotta. Viisi näyteyksilöä on säilössä Lontoon luonnonhistoriallisessa museossa. Tiedot lajista ja sen käyttäytymisestä ovat lähes olemattomat.


title: Ludlowintuonensiipi

text: Ludlowintuonensiipi on nimetty Bhutanin kansallisperhoseksi.


title: Herman Päätalo

text: Lauri Herman Päätalo, Hermanni, Herkko tai Hemma Päätalo (30. toukokuuta 1889 Taivalkoski – 28. huhtikuuta 1964) oli kirjailija Kalle Päätalon isä. Herman Päätalo oli naimisissa Priita-Stiina ("Riitu") o.s. Neulikon kanssa vuodesta 1913 alkaen. Heille syntyi kahdeksan lasta, joista yksi kuoli muutaman kuukauden ikäisenä.


title: Herman Päätalo

text: Herman Päätalo oli kotoisin Jokijärven kylän Päätalosta, josta joutui nuorena maailmalle talon palamisen jälkeen. Naimisiin mentyään he asuivat vaimonsa kanssa huonemiehenä Mäkelän talossa, josta 1920-luvun alussa perustivat tilan Kallioniemelle ja siirsivät sinne vanhan meijerirakennuksen taloksi. Ammatiltaan Päätalo oli maatilastaan huolimatta metsätyömies ja ansiot olivat hänelle kaikki kaikessa. Tätä hän koitti painottaa lapsilleenkin, erityisesti Kallelle.


title: Herman Päätalo

text: Herman Päätalo oli heikkohermoinen, ja keuhkokuumeen rasituksen jälkeen joutui mielisairauden takia Oulun piirimielisairaalaan, "piirille", ja sieltä myöhemmin Pelson pakkotyölaitokseen 1930-luvulla. Hänen kielenkäyttönsä on antanut Kalle Päätalolle paljon kirjoitettavaa. Kirjoittamiseen ja yleensäkin poikansa lukuhaluihin isä suhtautui ynseästi.


title: Herman Päätalo

text: Herman Päätaloa on esittänyt Mikko Niskasen elokuvissa Elämän vonkamies ja Nuoruuteni savotat näyttelijä Martti Kainulainen, sekä Hannu Kahakorven elokuvassa Päätalo näyttelijä Eero Schroderus.


title: Jamaikan historia

text:
Jamaikan alkuperäiset asukkaat olivat arawak- eli taino-intiaaneja, jotka antoivat saarelle nimeksi "Xaymaca" eli lähteiden saari. Ensimmäisenä eurooppalaisena Jamaikalle saapui Kristoffer Kolumbus vuonna 1494 toisella matkallaan Atlantin yli. Espanja piti Jamaikaa siirtomaanaan vuosina 1509–1655 perustaen saarelle kaakao- ja kahviplantaaseja. Saarelle tuotiin mustia orjia Afrikasta. Vuonna 1655 Englanti valtasi Jamaikan espanjalaisilta ja teki siitä siirtomaansa. 1700-luvun aikana Jamaika kehittyi brittiläisen imperiumin tärkeimmäksi sokerin tuottajaksi ja Karibian orjakaupan keskukseksi. Orjakaupan kieltämisen jälkeen sokeriplantaasien työvoimaksi tuotiin intialaisia ja kiinalaisia työntekijöitä. Orjuus lakkautettiin 1830-luvulla, virallisesti 1834 ja lopullisesti 1838. Entisistä orjista tuli pientilallisia, joiden elinolot olivat surkeita.
Vuonna 1865 puhkesi talonpoikaiskapina, joka kukistettiin verisesti.


title: Jamaikan historia

text: Jamaika sai osittaisen itsehallinnon vuonna 1944. Saari sai vähitellen omaa päätäntävaltaa, vuonna 1958 siitä tuli osa brittiläistä Länsi-Intian liittovaltiota ja se itsenäistyi lopulta vuonna 1962.


title: Jamaikan historia

text: Itsenäisyyden alku sujui menestyksekkäästi, ja maassa kehitettiin alumiiniteollisuutta ja matkailua.


title: Jamaikan historia

text:
Vuonna 1966 maassa vierailivat kuningatar Elizabeth II ja rastafareille tärkeä Haile Selassie.
Kansainyhteisön kisat oli merkittävä urheilutapahtuma.


title: Jamaikan historia

text: 1960-luvun lopussa maata vaivasi kuivuus.


title: Jamaikan historia

text: Hallitus ei selvinnyt kuivuuden hoitamisesta ja lakoista hyvin, ja vuoden 1972 protestivaaleissa Michael Manleyn johtama työväenpuolue sai 19 paikkaa 37:stä. Aluksi se harjoitti varsin länsimaalaismielistä ulkopolitiikkaa, muttas myöhemmin Manley ilmoitti ihanteekseen sosialismin. Monia yhtiöitä kansallisetettiin varsinkin kaivosalalla, mutta markkinatalous sai kuitenkin jatkua. Manleyn ystävyys Fidel Castron kanssa ja tiiviit kauppasuhteen Neuvostoliittoon saivat länsimaat vähentämään yhteistyötä. Jamaika pääsi kuitenin AKT-maiden joukkoon ja Lomén sopimus ja sen seuraaja Cotonoun sopimus vuonna 2000 takasivat maalle kaupapoliittisia etuja kuten tullien rajaamista.


title: Jamaikan historia

text: Talous kääntyi laskuun 1970-luvulla ja vuoteen 1980 mennessä maa oli menettänyt jo neljänneksen bruttokansantuotteestaan. Varsinkin vuonna 1972 valtaan nousseen vasemmistolaisen kansanpuolueen (PNP) Michael Manleyn ensimmäisellä kaudella 1972–1980 kaksipuoluejärjestelmän puolueiden tukemien jengien väliset yhteenotot kärjistyivät aseellisiksi ja kokaiinikaupalla rikastuneiden jengien levottomuuksista pääkaupungissa Kingstonissa tuli säännöllisiä erityisesti vaalien aikaan.


title: Jamaikan historia

text: Työväenpuolueen Edward Seagan pääministerikaudella 1980–1989 monet ulkomaalaiset öljy- ja alumiiniyritykset päättivät lähteä Jamaikalta, ja hallitus osti niiden liiketoiminnan.


title: Jamaikan historia

text: Seaga ohjasi ulkopolitiikkaa jälleen länsimielisempään suuntaan. Lokakuussa 1983 Yhdysvallat hyökkäsi Grenadaan, ja Jamaika yhdessä monien muiden Karibian maiden kanssa lähetti joitakin satoja miehiä mukaan.


title: Jamaikan historia

text: PNP boikotoi vuoden 1983 vaaleja, koska koki viime hetkellä muutetun vaalipiirijaon haitalliseksi eikä kynennyt niemämään ehdokkaita neljässä päivässä.


title: Jamaikan historia

text:
Vuonna 1988 hurrikaani Gilbert aiheutti suuria tuhoja. Infrastuktuurin jälleenrakennus ei sujunut kovin mallikkaasti, ja kansan luottamus hallitukseen heikkeni.
Manley sai hallita toisen kauden 1989-1992. P. J. Patterson oli pääministerinä 1992–2006. Vuosina 1998-2001 maassa oli talousongelmia ja väkivaltaisia levottomuuksia, jotka tukahdutettiin armeijan avulla. Vuonna 2006 Pattersonin seuraajaksi nousi Portia Simpson-Miller. Vuoden 2007 parlamenttivaalit voitti JLP, ja Bruce Goldingista tuli pääministeri. Vuonna 2011 hänen seuraajakseen valittiin Andrew Holness.


title: Pahlman

text: Pahlman on muun muassa seuraavien henkilöiden sukunimi:


title: Iso Kuusisaari

text: Iso Kuusisaari on saari Ounasjoella Rovaniemellä Nivankylän kohdalla. Saaressa on laavu sekä viisi pientä lampea.


title: Juho Kujola

text: Juho (Johannes, Ivan) Kujola (alkuperäinen sukunimi "Lasarev", 18. tammikuuta 1884 Salmin pitäjän Miinalan kylä – 4. kesäkuuta 1963 Tampere) oli suomalainen lyydin ja karjalan kielen tutkija.


title: Juho Kujola

text: Juho Kujola syntyi rajakarjalaisen kauppiaan ja maanviljelijän Ivan Lasarevin perheeseen. Hän kävi kansakoulun ja jatkoi opintojaan Sortavalan lyseossa. Sortavalassa historian lehtorina toiminut O. A. Forsström sai karjalaa äidinkielenään puhuneen Kujolan kiinnostumaan salmilaisen murreaineiston keräämisestä.


title: Juho Kujola

text: Päästyään ylioppilaaksi Kujola aloitti suomen kielen ja slaavilaisen filologian opinnot Helsingin yliopistossa syksyllä 1904. Seuraavana kesänä hän keräsi Salmin murteen sanastoa Suomalaisen Kirjallisuuden Seuran toimeksiannosta. Keruutyön tuloksena syntyi noin viisi tuhatta sanalippua. Ennen valmistumistaan kandidaatiksi hän vaihtoi sukunimensä Kujolaksi.


title: Juho Kujola

text: Kujola valmistui filosofian kandidaatiksi kahdella laudaturilla vuonna 1909. Hänen kielennäytteillä täydennetty laudaturtutkimuksensa "Äänneopillinen tutkimus Salmin murteesta" ilmestyi "Suomi"-sarjassa vuonna 1910. Opiskeluaikanaan Kujola toimi myös fonetiikan koehenkilönä. Hänen kymografin avulla mitattuun ääntämykseensä perustuu Kai Donnerin vuonna 1912 julkaisema tutkimus "Salmin murteen kvantiteettisuhteista".


title: Juho Kujola

text: Kandidaatiksi valmistuttuaan Kujola ryhtyi auskultoimaan Helsingin suomalaisessa normaalilyseossa. Samalla hän halusi jatkaa myös tieteellistä työtään. E. N. Setälän aloitteesta hän päätti omistautua tuolloin varsin heikosti tunnettujen lyydiläismurteiden tutkimukseen. Kesällä 1909 Kujola matkusti Suomalaisen Kirjallisuuden Seuran myöntämän stipendin turvin Itä-Karjalaan Sununsuun lyydiläiskylään, josta hän teki matkoja alueen pohjoisosaan ja etelässä aina Kuujärvelle saakka. Lähes kolmen tuhannen sanalipun lisäksi Kujola kirjoitti muistiin äänne- ja muoto-opillisia havaintoja. Tällä ja myöhemmillä matkoillaan hän otti myös valokuvia.


title: Juho Kujola

text: Seuraavana vuonna Kujola matkusti jälleen Itä-Karjalaan aikoen kerätä lisäaineistoa suunnittelemaansa lyydiläismurteiden äännehistoriaa käsittelevää väitöskirjaa varten. Matka päättyi kuitenkin Petroskoihin, josta Aunuksen läänin kuvernööri karkotti hänet suomalaiskansallisen propagandan levittämisestä syytettynä. Kujola joutui palamaan Helsinkiin, jossa hänet vihittiin maisteriksi. Pietarissa hän yritti turhaan saada muutosta kuvernöörin päätökseen. Niinpä hän päätti matkustaa Novgorodin lääniin tutkimaan valdainkarjalaisten kielimuotoa. Valdain, Demjanskin ja Kresttsyn kihlakunnissa hän keräsi 1150 sanalippua ja laati luettelon kylistä, joissa tuolloin vielä puhuttiin karjalaa. Kujola lienee viimeinen valdainkarjalaisten luona käynyt suomalainen kielentutkija.


title: Juho Kujola

text: Lukuvuonna 1910–1911 Kujola työskenteli Joensuun lyseon suomen ja venäjän kielen opettajana. Koska pääsy lyydiläisalueelle näytti mahdottomalta, hän päätti keskittyä Novgorodin ja Tverin läänien karjalaismurteiden tutkimukseen. Kesällä 1911 hän matkusti tihvinänkarjalaisten luokse, missä hän keräsi lähes kaksituhatta sanalippua ja kirjoitti muistiin "Karjalan kielen näytteiden" ensimmäisessä osassa julkaistuja satuja. Lukuvuonna 1911–1912 Kujola opiskeli venäjän kieltä Pietarissa, ja seuraavana kesänä hän matkusti Suomalaisen Kirjallisuuden Seuran tuella tverinkarjalaisten pariin. Toržokin, Zubtsovin, Vyšni Volotšokin ja Ostaškovin kihlakuntien kahdeksaan kylään tehdyn matkan tuloksena syntyi yli kuusi tuhatta sanamuistiinpanoa. Lukuvuoden 1912–1913 Kujola vietti Moskovan yliopiston stipendiaattina ja seuraavana kesänä hän matkusti jälleen Tverin lääniin. Vesjegonskin, Vyšni Volotšokin, Kašinin ja Bežetskin kihlakunnissa suoritettu sanastus tuotti yli 8500 sanalippua. Vesjegonskin kylissä muistiin merkityt sadut ilmestyivät myöhemmin Eino Leskisen toimittamissa "Karjalan kielen näytteissä".


title: Juho Kujola

text: Ensimmäinen maailmansota ja opettajantyö Joensuussa keskeyttivät Kujolan tutkimustyön usean vuoden ajaksi. Vuonna 1918 hänet nimitettiin sotakomissaarin apulaiseksi Sortavalaan, jossa hän johti muun muassa Aunuksen pakolaisten huoltotoimistoa. Lukuvuonna 1923–1924 Kujola hoiti Viipurin lyseon venäjän ja suomen kielen lehtoraattia. Sen jälkeen hän työskenteli Tampereen tyttölyseon suomen kielen lehtorina aina vuoteen 1953 saakka. Vielä tämän jälkeenkin hän toimi tuntiopettajana samassa koulussa, josta hän erosi lopullisesti vuonna 1958.


title: Juho Kujola

text: Opettajan työnsä ohella Kujola palveli lyydin ja karjalan kielen tutkimusta aina 1940-luvun puoliväliin saakka. Hänen ensimmäinen esityksensä lyydistä sisältyy "Karjalan kirjaan" (1910), jonka vuonna 1932 ilmestynyttä toista laitosta hän oli myös toimittamassa. Vuonna 1922 Kujola valmisti uuden laitoksen Heikki Ojansuun "Karjalan kielen oppaasta". A. R. Niemi hyödynsi hänen asiantuntemustaan "Suomen kansan vanhojen runojen" toimitustyössä.


title: Juho Kujola

text: Suomalais-Ugrilainen Seura julkaisi vuonna 1934 Kujolan toimittaman kokoelman "Lyydiläisiä kielennäytteitä". Tämän jälkeen seura antoi Kujolan toimitettavaksi "Lyydiläismurteiden sanakirjan" (1944), joka perustuu etupäässä hänen omiin muistiinpanoihinsa. Sisä-Venäjällä tehtyjä sanastomuistiinpanoja on myöhemmin käytetty "Karjalan kielen sanakirjaa" laadittaessa. Kujolan matkakertomukset ja joukko kielennäytteitä sisältyy Pertti Virtarannan vuonna 1960 julkaisemaan teokseen "Juho Kujola: karjalan ja lyydin tutkija". Samana vuonna Kujola nimitettiin Helsingin yliopiston kunniatohtoriksi.


title: Ristikon varjossa

text: Ristikon varjossa on Edvin Laineen ohjaama mustavalkoinen elokuva vuodelta 1945 ja hänen toinen ohjaustyönsä. Hän näyttelee siinä myös pääosaa.


title: Ristikon varjossa

text: Yhteiskunnallisessa elokuvassa vankilasta siviiliin palaava metallityöläinen Lauri Haapa (Edvin Laine) ei onnistu järjestämään elämäänsä vaan sortuu laitapuolelle. Hänen rakastettunsa on Anna (Mervi Järventaus).


title: Ristikon varjossa

text: Elokuvan vankilaosuus kuvattiin kesällä 1944 Sörnäisten ja Katajanokan vankiloissa. Sörnäisissä oli säilössä poliittisia vankeja, kuvausryhmän siellä työskennellessä myös Hella Wuolijoki, joka liikkui pihamaalla kuvauksia tehtäessä.


title: Ristikon varjossa

text: Aikalaisarvioissa Toini Aaltonen ("Suomen Sosialidemokraatti") kiitti uutta aluevaltausta, kipeiden yhteiskunnallisten kysymysten ottamista käsittelyyn valkokankaalla: ”Yhteiskunnan kehittyneisyydestä riippuu, miten kohdellaan vapaaksi päässyttä vankia.” Usea kriitikko kiinnitti myönteisesti huomiota kriitikkokollegan Olavi Vesistön käsikirjoitukseen. Esimerkiksi Salama Simonen ("Uusi Suomi") totesi: ”Käsikirjoitus on kiinteä ja johdonmukainen, ja vaikka loppuratkaisu – – vaikuttaa hieman yllättävältä, on se kuitenkin psykologisesti perusteltu.” Laine sai kiitosta sekä ohjaajana että näyttelijänä. Heikki Aaltoilan musiikki mainittiin useassa arviossa: ”Parasta on filmin taustamusiikki juonen 'jännitysmomenteissa', joissa Aaltoila väläyttelee omaperäisiä soinnillisia ja soittimellisia keksintöjä”, kirjoitti esimerkiksi "Uuden Suomen" nimimerkki T. P.


title: Ristikon varjossa

text: Kriitikko Arto Pajukallio totesi "Helsingin Sanomien" arviossaan Marius Raichin kuvauksen korostavan synkkyyttä voimakkailla kontrasteilla, erityisillä kuvakulmilla ja symboliikkaa sisältävillä varjokuvilla. Laineen näyttelijäntyö sai "Tv-maailman" kriitikolta erityistä kiitosta.


title: Metsäsammakko

text: Metsäsammakko ("Lithobates sylvaticus") on Pohjois-Amerikan pohjoisosista kotoisin oleva sammakkolaji, joka kuuluu "Lithobates"-sukuun ja aitosammakoiden heimoon. Se tunnetaan poikkeuksellisesta kyvystään selviytyä jäätymisestä vahingoittumattomana.


title: Metsäsammakko

text: Täysikasvuinen metsäsammakko on 3,5–7,5 senttimetrin pituinen ja painaa keskimäärin 8 grammaa. Sillä on yleensä ruskehtava mutta joskus harmaan- tai vihreänsävyinen selkä ja kellertävä tai vihertävä, vaalea vatsa. Päätä koristaa tumma kuvio, joka näyttää hieman rosvon naamiolta ja ulottuu tärykalvon yli eturaajan tyveen. Muita tuntomerkkejä ovat valkoinen täplä ylähuulessa sekä selän molemmilla laidoilla sijaitsevat kellanruskeat kohoumat. Koiras on yleensä pienempi kuin naaras ja sen jalkojen alapinta on kirjavampi.


title: Metsäsammakko

text: Metsäsammakon keho voi jäätyä osittain talven aikana. Jääkiteet syntyvät ihon alle luustolihasten väliin, ja samanaikaisesti sammakon hengitys, verenkierto ja sydän pysähtyvät. Sen elimistö tuottaa proteiineja ja glukoosia, jotka estävät jäätä rikkomasta soluja.


title: Metsäsammakko

text:
Metsäsammakkoa tavataan vain Pohjois-Amerikan nearktisella alueella. Se on levittäytynyt pohjoisemmaksi kuin
mikään muu pohjoisamerikkalainen sammakkoeläin tai matelija. Pohjoisessa sen levinneisyysalue ulottuu Yhdysvaltojen koillisosista koko Kanadan halki Alaskaan. Eteläisimmät populaatiot löytyvät Pohjois-Georgiasta sekä Alabaman keskiylängöiltä.